cyanic-selkie/wikianc huggingface dataset:
മനുഷ്യരിലെ സൂക്ഷ്മജീവികൾ
മനുഷ്യശരീരത്തിൽ വസിക്കുന്ന സൂക്ഷ്മജീവികളുടെ ജീനോം സീക്വൻസിങ്ങിന്ഹ്യൂമൻ മൈക്രോബയോം പ്രോജക്ട് എന്നുവിളിക്കുന്നു. ത്വക്ക്, വായ്, മൂക്ക്, ദഹനവ്യൂഹം, യോനി എന്നിവിടങ്ങളിലെ സൂക്ഷ്മജീവികളുടെ ഡി.എൻ.എ കളിലെ ജീനുകളെ തിരിച്ചറിയുന്നതിനുള്ള പദ്ധതിയാണിത്. പദ്ധതിയുടെ പ്രാരംഭഫലങ്ങൾ 2012 ൽ പുറത്തുവന്നു.
സൂക്ഷ്മജീവികളുടെ എണ്ണം
2014 ൽ അമേരിക്കൻ അക്കാഡമി ഓഫ് മൈക്രോബയോളജി പ്രസിദ്ധീകരിച്ച റിപ്പോർട്ടനുസരിച്ച് ഏകദേശം 37.2 ട്രില്യൺ സൂക്ഷ്മജീവികളാണ് മനുഷ്യശരീരത്തിലുള്ളത്. അതായത് 3:1 ആണ് സൂക്ഷ്മജീവികളും മനുഷ്യകോശങ്ങളും തമ്മിൽ എണ്ണത്തിലുള്ള അനുപാതം. ഇത് മുൻധാരണയ്ക്ക് വിരുദ്ധമാണ്. അതായത് 10:1. 2016 ൽ ചില വ്യത്യസ്ത കണക്കുകളും വന്നിട്ടുണ്ട്. ഇത് 1:1 അനുപാതമായി സൂക്ഷ്മജീവികളുടേയും ശരീരകോശങ്ങളുടേയും എണ്ണത്തെ ചുരുക്കുന്നു.
ബാക്ടീരിയ
ശരീരത്തിന്റെ വിവിധഭാഗങ്ങളിൽ ബാക്ടീരിയകൾ വസിക്കുന്നു. ത്വക്ക്, ശ്ലേഷ്മസ്തരം എന്നിവിടങ്ങളിലാണ് അവയെ പൊതുവേ കാണാനാവുക. ശരീരത്തിന് ഗുണകരമായ നിരവധി ധർമ്മങ്ങൾ നിർവ്വഹിക്കുന്ന ബാക്ടീരിയകളുണ്ട്. ചെറുകുടലിൽ കാണപ്പെടുന്ന ബൈഫിഡോബാക്ടീരിയ ആഹാരപദാർത്ഥങ്ങളെ വിഘടിപ്പിക്കുന്നു. ത്വക്കിൽ വസിക്കുന്ന ബാസില്ലസ് സബ്റ്റിലിസ് എന്ന ബാക്ടീരിയ ഉത്പാദിപ്പിക്കുന്ന ബാസിട്രാസിൻ എന്ന രാസവസ്തു മറ്റ് ദോഷകാരികളായ ബാക്ടീരിയകളെ നശിപ്പിക്കുന്നു. മനുഷ്യശരീരത്തിൽ ഏറ്റവും കൂടുതലുള്ള സൂക്ഷ്മജീവിയും ബാക്ടീരിയകളാണ്. മൊത്തം ശരീരകോശങ്ങളുടെ എണ്ണം 50 ട്രില്യൺ മുതൽ 100 ട്രില്യൺ വരെ വരുമ്പോൾ മനുഷ്യശരീരത്തിലെ ബാക്ടീരിയകളുടേത് മാത്രം ഏകദേശം 75 മുതൽ 200 ട്രില്യൺ വരും.
ആർക്കിയ
മെഥനോജനുകൾ (പ്രത്യേകിച്ചും മെഥനോബ്രെവിബാക്ടർ, മെഥനോസ്ഫീറ സ്റ്റാഡ്മാനേ) എന്നിവയാണ് കുടലിലെ മുഖ്യ ആർക്കിയ ഇനങ്ങൾ.
വൈറസ്
നോർവാക്, റോട്ടാവൈറസ്, എന്ററോവൈറസ് എന്നിവയാണ് ഗാസ്ട്രോഎൻററൈറ്റിസിന് കാരണക്കാരായ വൈറസുകൾ. കുട്ടികളിൽ മിമിവിറിഡേ വിഭാഗത്തിൽപ്പെട്ടവയാണ് വയറിളക്കരോഗമുണ്ടാക്കുന്നത്. ബാക്ടീരിയകളെ ആക്രമിക്കുന്ന ബാക്ടീരിയോഫേജ് വൈറസുകളെ ത്വക്ക്, കുടൽ, ശ്വാസകോശങ്ങൾ, വായ് എന്നിവിടങ്ങളിൽ കണ്ടെത്തിയിട്ടുണ്ട്.
ഫംഗസ്
മനുഷ്യന്റെ കുടലിൽ വസിക്കുന്ന യീസ്റ്റ് ആണ് ഫംഗസുകളിൽ മുഖ്യമായത്. പ്രതിരോധശക്തി കുറഞ്ഞവരിൽ കാണപ്പെടുന്ന കാൻഡിഡ എന്ന ഫംഗസും മാലസേഷ്യ എന്ന യീസ്റ്റ് ഇനവും മനുഷ്യശരീരത്തിൽ കാര്യമായ സാന്നിധ്യം കാണിക്കുന്നു. ആക്രിമോണിയം എന്നയിനം കാരനുള്ളവരിൽ വ്യാപകമായി കാണപ്പെടുന്നു. വായ്ക്കുള്ളിലും നാസാഗഹ്വരത്തിലും ക്ലാഡോസ്പോറിയം, ആസ്പർജില്ലസ്, പെനിസിലിയം ഫംഗസ് ഇനങ്ങളാണ് ഏറ്റവും കൂടുതലായി കാണപ്പെടുന്നത്.
പ്രോട്ടിസ്റ്റ
ബ്ലാസ്റ്റോസിസ്റ്റിസ്, എന്ററോമോണാസ് ഹോമിനിസ് എന്നിവയാണ് കുടലിലെ പ്രധാനപ്പെട്ട പ്രോട്ടിസ്റ്റകൾ.
ത്വക്ക്
മനുഷ്യശരീരത്തിലെ ഏറ്റവും വലിയ അവയവമായ ത്വക്ക് ബാഹ്യചുറ്റുപാടുമായി സമ്പർക്കത്തിലെത്തുന്ന ഭാഗമാണ്. ത്വക്കിൽ വൈവിധ്യമാർന്ന സൂക്ഷ്മജീവികൾ കാണപ്പെടുന്നു. ആയിരത്തോളം വ്യത്യസ്ത സ്പീഷീസിലുള്ള ബാക്ടീരിയ, ഫംഗസ്, വൈറസ് എന്നിവ ത്വക്കിലുണ്ട്. മിക്കവയും ശരീരത്തിന് ഗുണകരമായതുമാണ്. ഇതര രോഗകാരികളായ സൂക്ഷ്മജീവികളെ പ്രതിരോധിക്കുന്നതാണ് മിക്ക ഗുണകരമായ ബാക്ടീരിയകളുടേയും ധർമ്മം. ത്വക്കിലുള്ള ബാസില്ലസ് സബ്റ്റിലിസ് എന്ന ബാക്ടീരിയ ഉത്പാദിപ്പിക്കുന്ന ബാസിട്രാസിൻ എന്ന വിഷവസ്തു മറ്റ് സൂക്ഷ്മജീവികളെ പ്രതിരോധിക്കുന്നു. ബാസിട്രാസിൻ ആന്റിബാക്ടീരിയൽ സ്വഭാവമുള്ള രാസഘടകമായി പ്രവർത്തിക്കുന്നു. സ്റ്റഫൈലോകോക്കസ് എപിഡർമിഡിസ് ആണ് ഏറ്റവും പ്രാധമികമായി ത്വക്കിൽ വസിക്കുന്ന ബാക്ടീരിയ. കോറിൻബാക്ടീരിയം, പ്രോപ്പയോണി ബാക്ടീരിയം, ബ്രെവിബാക്ടീരിയം എന്നിവയാണ് ത്വക്കിലെ മറ്റ് ബാക്ടീരിയകൾ. മലാസേഷ്യ (Malassezia) എന്ന ഫംഗസാണ് വ്യാപകമായി ത്വക്കിൽ കാണപ്പെടുന്നത്. സേബഗ്രന്ഥികളുമായി ബന്ധപ്പെട്ടാണ് ഇവ പ്രധാനമായും കാണപ്പെടുന്നത്. ഡെമോഡസ് ഫോളിക്കുലോറം, ഡെമോഡക്സ് ബ്രെവിസ് എന്നീ ആർത്രോപോഡ വിഭാഗത്തിൽപ്പെട്ടവയും ത്വക്കിൽ കാണപ്പെടുന്നു. 51.8 ശതമാനം ആക്ടിനോബാക്ടീരിയ, 24.4 ശതമാനം ഫിർമിക്യൂട്ട്സ്, 16.5 ശതമാനം പ്രോട്ടിയോബാക്ടീരിയ, 6.3 ശതമാനം ബാക്ടറോയിഡറ്റസ് എന്നിങ്ങനെയാണ് ത്വക്കിലെ ബാക്ടീരിയ ഫൈലങ്ങളുടെ എണ്ണം.
മൂക്ക്
തൊണ്ടയിൽ വ്യാപകമായി കാണപ്പെടുന്ന ഗ്രാം നെഗറ്റീവ് ബാക്ടീരിയകൾ മൂക്കിനുള്ളിൽ കാണപ്പെടുന്നില്ല. എന്നാൽ സ്ട്രെപ്റ്റോകോക്കസ് ഇനത്തിൽപ്പെട്ടവയും കോറിൻബാക്ടീരിയം, ഏറിയോബാക്ടീരിയം, റോഡോകോക്കസ്, സ്റ്റഫൈലോകോക്കസ് എന്നിവ നാസാഗഹ്വരത്തിൽ കാണപ്പെടുന്നു. സ്റ്റഫൈലോകോക്കസ് എപിഡർമിഡിസ് ആണ് നാസാഗഹ്വരത്തിൽ ഏറ്റവും കൂടുതലുള്ള വായുശ്വസന ബാക്ടീരിയ. പ്രൊപ്പയോണിബാക്ചീരിയം ഏക്നീസ്, പെപ്റ്റോകോക്കസ് മാഗ്നസ് എന്നിവയാണ് നാസാഗഹ്വരത്തിലുള്ള അവായുശ്വസന ബാക്ടീരിയകൾ.
ശ്വാസകോശം
ശ്വാസനാളത്തിലെ ശ്ലേഷ്മസ്തരത്തിലെ ഗോബ്‌ലറ്റ് കോശങ്ങൾ ഉത്പാദിപ്പിക്കുന്ന ശ്ലേഷ്മം അഥവാ മ്യൂക്കസ് സൂക്ഷ്മജീവികളെ അകപ്പെടുത്തുകയും മൂക്കിനുള്ളിലെ ശ്ലേഷ്മത്തിലെ എൻസൈമായ ലൈസോസൈം ബാക്ടീരിയകളെ നശിപ്പിക്കുകയും ചെയ്യുന്നു. പ്രിവോട്ടെല്ല, സ്ഫിൻജോമോണാസ്, സ്യൂഡോമോണാസ്, അസിനെറ്റോബാക്ടർ, ഫ്യൂസോബാക്ടീരിയം, മെഗാസ്ഫീറ, വൈയ്ലോനെല്ല, സ്റ്റഫയിലോകോക്കസ്, സ്ട്രെപ്റ്റോകോക്കസ് എന്നീ 9 ഇനം ബാക്ടീരിയൽ ജീനസുകൾ ശ്വസനപഥത്തിൽ കണ്ടെത്തിയിട്ടുണ്ട്.
വായ്
ഓറൽ ക്യാവിറ്റി അഥവാ വായ്ക്കുള്ളിലെ അറയ്ക്കുള്ളിൽ പലയിടങ്ങളിലും സൂക്ഷ്മജീവികളുണ്ട്. 600 വ്യത്യസ്ത തരത്തിലുള്ള, വിവിധ വിഭാഗങ്ങളിൽപ്പെട്ട സൂക്ഷ്മജീവികൾ ഇതിലുൾപ്പെടും. മിക്കവയും ശരീരത്തിന് ദോഷകരമല്ലാത്തവയുമാണ്. എന്നാൽ വായ്ക്കുള്ളിലെ ശുചിത്വപാലനത്തിലെ തകരാറ് ഈ സൂക്ഷ്മജീവികൾ വളരെപ്പെട്ടെന്ന് പെരുകി പലവിധ രോഗങ്ങൾ ഉണ്ടാക്കുന്നതിന് കാരണമാകും.
കുടൽ
പ്രോട്ടിയോബാക്ടീരിയ, ആക്ടിനോബാക്ടീരിയ എന്നിവയാണ് നവജാതശിശുവിന്റെ കുടലിലെ പ്രധാന ബാക്ടീരിയകൾ. നവജാതശിശുക്കളിൽ സൂക്ഷ്മജീവികളുടെ വൈവിധ്യം ചെറുതാണ്. ലാക്ടോബാസില്ലസ്, പ്രിവോട്ടെല്ല എന്നിവ അമ്മയുടെ ശരീരത്തിൽ നിന്നും സാധാരണ പ്രസവത്തിലൂടെ ജനിച്ച കുഞ്ഞുങ്ങളിലുണ്ടാകും. എന്നാൽ സിസേറിയനിലൂടെ ജനിച്ച കുഞ്ഞുങ്ങളിൽ സ്റ്റഫൈലോകോക്കസ്, പ്രോപ്പയോണി ബാക്ടീരിയം എന്നിവയാണുണ്ടാവുക.
പ്രത്യുൽപാദന വ്യവസ്ഥ
പ്രത്യുൽപാദനവ്യവസ്ഥയിലെ സൂക്ഷ്മജീവികളുടെ സാന്നിധ്യം പ്രത്യുൽപാദനപ്രക്രിയയെ വളരെയധികം സഹായിക്കുന്നു. ബാക്ടീരിയൽ വജൈനോസിസ്, യീസ്റ്റ് ബാധ, ചില ലൈംഗിക രോഗങ്ങൾ, മൂത്രാശയരോഗങ്ങൾ എന്നിവ ഒഴിവാക്കുന്നതിന് ഈ മൈക്രോബയോട്ട സഹായിക്കുന്നു. യോനിയിലെ ലാക്ടോബാസില്ലസ് പി.എച്ച്. മൂല്യം കുറയക്കുയും ഉയർന്ന അസിഡിറ്റി നിലനിർത്തുകയും ചെയ്യുന്നു. കോറിൻഫോം ബാക്ടീരിയയാണ് പുരുഷ മൂത്രാശയവ്യവസ്ഥയിൽ കാണപ്പെടുന്നത്.
നേത്രാവരണം
ഗ്രാം പോസിറ്റീവ് കോക്കസ് ബാക്ടീരിയകളായ സ്റ്റഫൈലോകോക്കസ്, സ്ട്രെപ്റ്റോകോക്കസ് എന്നിവയും ഗ്രാം നെഗറ്റീവ് ഇനങ്ങളായ ഹീമോഫിലസ്, നീസേറിയ എന്നിവയും നേത്രാവരണം അഥവാ കൺജങ്റ്റൈവയിൽ കാണപ്പെടുന്നു. കാൻഡിഡ, ആസ്പർജില്ലസ്, പെനിസിലിയം എന്നിവയാണ് നേത്രാവരണത്തിലെ മുഖ്യ ഫംഗസ് ഇനങ്ങൾ.
ആരോഗ്യസംരക്ഷണം
മനുഷ്യശരീരത്തിന്റെ ആരോഗ്യസംരക്ഷണത്തിൽ സൂക്ഷ്മജീവികൾ വലിയ പങ്ക് വഹിക്കുന്നുണ്ട്. മനുഷ്യജീനോമിനെക്കാൾ 150 ഇരട്ടി മൈക്രോബിയൽ ജീനുകൾ മനുഷ്യശരീരത്തിലുണ്ട്. ജനനശേഷം ഉടനേതന്നെ സൂക്ഷ്മജീവികളിൽ പലതും ശരീരത്തിലെത്തുന്നു. ദഹനവ്യവസ്ഥയിൽ ആഹാരഘടകങ്ങളെ ദഹിപ്പിക്കുന്നതിനും അതുവഴി ശരീരത്തിനാവശ്യമായ ജീവകങ്ങളെ ഉത്പാദിപ്പിക്കുന്നതിനും ചില ബാക്ടീരിയകൾക്ക് കഴിയുന്നു. ഫോളേറ്റ്, വൈറ്റമിൻ കെ., ബയോട്ടിൻ, റിബോഫ്ലാവിൻ (ബി 2), കൊബാലമിൻ (ബി 12) എന്നിവ ഇത്തരത്തിൽ ഉത്പാദിപ്പിക്കപ്പെടുന്നവയാണ്. സൈലുഗ്ലൂക്കൻസ് എന്നപേരിലുള്ള ഫൈബറുകൾ മനുഷ്യശരീരത്തിന് ദഹിപ്പിക്കാനാകില്ല. ഇത്തരം ആഹാരഘടകങ്ങളെ ദഹിപ്പിക്കുന്നത് ബാക്ടറോയിഡ്സ് വീഭാഗത്തിൽപ്പെട്ട ബാക്ടീരിയങ്ങളാണ്. ഫ്രക്ടോഒളിഗോസാക്കറൈഡുകൾ, സാക്കറൈഡുകൾ എന്നിവയെ ദഹിപ്പിക്കുന്നത് ലാക്ടോബാസില്ലസും ബൈഫിഡോബാക്ടീരിയവുമാണ്. അസറ്റിക് ആസിഡ്, പ്രൊപ്പയോണിക് ആസിഡ്, ബ്യൂട്ടിറിക് ആസിഡ് എന്നിവയെ ഉത്പാദിപ്പിക്കുന്നത് കുടലിൽ വസിക്കുന്ന ചില സൂക്ഷ്മജീവികളാണ്. ഇത്തരം ഷോർട്ട് ചെയിൽ ഫാറ്റി അമ്ലങ്ങൾ വളരെപ്പെട്ടെന്നുതന്നെ കുടലിലേയ്ക്ക് ആഗിരണം ചെയ്യുകയും കുടൽചലനങ്ങളെയും വീക്കത്തെയും ഗ്ലൂക്കോസ് സ്ഥിരാവസ്ഥാപാലനത്തെയും നിയന്ത്രിക്കുന്നു.
സൂക്ഷ്മജീവികളുടെ സാന്നിധ്യം ശരീരത്തിൻറെ പ്രതിരോധപ്രവർത്തനങ്ങളേയും സ്വാധീനിക്കുന്നു. സൂക്ഷ്മജീവികൾ ഉത്പാദിപ്പിക്കുന്ന രാസഘടകങ്ങളും സിഗ്നലുകളും ശരീരത്തിലെ സ്വാഭാവിക പ്രതിരോധസംവിധാനത്തിന് തിരിച്ചറിയാനാകും. ഇത് ചില പ്രതിരോധപ്രവർത്തനങ്ങൾക്ക് തുടക്കവുമിടും. ശരീരത്തിൻറെ പ്രതിരോധശേഷി ശരീരകോശങ്ങളെത്തന്നെ അമർത്തുന്നതിനാൽ രൂപപ്പെടുന്ന ഓട്ടോ ഇമ്മ്യൂൺ രോഗങ്ങൾ മാതാപിതാക്കളിൽ നിന്ന് സന്താനങ്ങളിലേയ്ക്ക് കൈമാറുന്നതി ഡി.എൻ.എ യിലൂടെയല്ല, മറിച്ച് മൈക്രോബയോമിലൂടെയാണെന്ന് കണ്ടെത്തിയിട്ടുണ്ട്. ഫീക്കൽ മൈക്രോബയോട്ട ട്രാൻസ്പ്ലാന്റേഷനിലൂടെ വൻകുടലിലെ ഗുണകരമായ ബാക്ടീരിയങ്ങളെ പകരം വയ്ക്കാൻ കഴിയുന്നത് ക്ലോസ്ട്രീഡിയം ഡിഫിസൈൽ ബാക്ടീരിയയുടെ ആക്രമണത്തെ പ്രതിരോധിക്കുന്നതിന് പര്യാപ്തമാക്കും.
ഹെലികോബാക്ടർ പൈലോറി
പെപ്റ്റിക് അൾസർ രോഗമുണ്ടാക്കുന്ന ബാക്ടീരിയയാണ് ഹെലികോബാക്ടർ പൈലോറി. ഇത് പെരിയോഡോൺഡൈറ്റിസ് എന്ന ദന്തരോഗം വലുതാകുന്നതിനും കാരണമാകുന്നു. ഈ സൂക്ഷ്മജീവി ഉള്ളവരിൽ മറ്റുപല ബാക്ടീരിയകളുടേയും എണ്ണം കൂടിയിരിക്കുന്നതായ പഠനങ്ങൽ തെളിയിക്കുന്നു. ഉദാഹരണമായി പോർഫൈറോമോണാസ് ജിൻജിവാലിസ്, പ്രിവോട്ടല്ല ഇൻറർമീഡിയ, ഫ്യൂസോബാക്ടഡീരിയം ന്യൂക്ലിയാറ്റം, ട്രിപ്പോണിമ ഡെൻഡിക്കോട്ട എന്നിവ. ഇത്തരം ബാക്ടീരിയങ്ങൾ പെരിയോഡോൺഡൈറ്റിസിന് കാരണമാവുകയും ചെയ്യുന്നു. ഗാസ്ട്രിക് ക്യാൻസറിന്റെ മുഖ്യ റിസ്ക് ഘടകമായി പെലികോബാക്ടർ പൈലോറിയെ പരിഗണിക്കുന്നു. ഈ ബാക്ടീരിയയുടെ ആക്രമണത്തെ ഇല്ലാതാക്കുന്നത് ഗാസ്ട്രിക് ക്യാൻസറിന്റെ സാധ്യത ഏറെ കുറയ്ക്കുന്നു. ലോകാരോഗ്യസംഘടന എച്ച്. പൈലോറിയെ ക്ലാസ് 1 കാർസിനോജൻ (അർബുദകാരി) ആയി പ്രഖ്യാപിച്ചിരിക്കുന്നു. സൈറ്റോടോക്സിൻ അസോസിയേറ്റഡ് ആന്റിജൻ എ യും വാക്യുലേറ്റിംഗ് സൈറ്റോടോക്സിനും എച്ച്. പൈലോറി ഡിറ്റർമിനൻറ്സായി പരിഗണിക്കപ്പെടുന്നു.
ബാക്ടീരിയൽ വജൈനോസിസ്
യോനിയിലെ ബാക്ടീരിയങ്ങളുടെ എണ്ണത്തിലുണ്ടാകുന്ന വർധനവ് നിരവധി രോഗങ്ങൾക്ക് കാരണമാകുന്നു. മൂന്ന് ഫൈലങ്ങളും എട്ട് ജീനസുകളുമുൾപ്പെടുന്ന ബാക്ടീരിയൽ ഗണങ്ങളാണ് സാധാരണഗതിയിൽ യോനിയിലുള്ളത്.
വൻകുടലിലെ ക്യാൻസർ
കോളോറക്ടൽ അഡിനോമ എന്ന ക്യാൻസറിന് വൻകുടലിലെ സൂക്ഷ്മജീവികളുടെ ധർമ്മം കൃത്യമായി നടക്കാത്തതോ, അവ വിട്ടുപോകുന്നതോ കാരണമാകുന്നു എന്ന് പഠനങ്ങൾ തെളിയിക്കുന്നു. സ്യൂഡോമോണാസ്, ഹെലികോബാക്ടറ്റർ, അസിനെറ്റോബാക്ടർ എന്നീ ബാക്ടീരിയങ്ങളുടെ എണ്ണക്കൂടുതലും ബ്യൂട്ടിറേറ്റ് പ്രൊഡ്യൂസിംഗ് ബാക്ടീരിയയുടെ എണ്ണക്കുറവും വൻകുടലിലെ ക്യാൻസറിൻറെ സാധ്യതയും തമ്മിൽ ബന്ധിപ്പിക്കുന്ന പഠനങ്ങൾ വന്നിട്ടുണ്ട്. അഡ്നോമകൾ ക്യാൻസറായി മാറുന്നതിന് ഫ്യൂസോബാക്ടീരിയം ന്യൂക്ലിയാറ്റത്തിന്റെ വർദ്ധനവ് കാരണമാകുന്നു.
അന്നനാള ക്യാൻസർ
അന്റിബയോട്ടിക്കുകളുടെ അമിതമായ ഉപയോഗം മൂലം അന്നനാളത്തിലെ സൂക്ഷ്മജീവികൾക്കുണ്ടാകുന്ന കുറവ് ഈസോഫാഗിയൽ അഡിനോകാർസിനോമയ്ക്ക് കാരണമാകുന്നു. എന്നാൽ എച്ച്. പൈലോറി ബാക്ടീരിയയു‌ടെ സാന്നിധ്യം ഈ അർബുദകാരണമായ ഗാസ്ട്രോ ഈസോഫാഗിയൽ റിഫ്ലക്സ് രോഗത്തെ തടുക്കുന്നു എന്ന് കണ്ടെത്തിയിരിക്കുന്നു.
കരൾ രോഗങ്ങൾ
ചെറുകുടലിലെ ബാക്ടീരിയകളുടെ എണ്ണവും കരളൾ രോഗങ്ങളും തമ്മിൽ ബന്ധമുണ്ട്. ബാക്ടീരിയ ഉത്പാദിപ്പിക്കുന്ന വിഷവസ്തുക്കളായ എൻഡോടോക്സിനുകൾ കരളിലെ കുഫർകോശങ്ങളെ ഉത്തേജിപ്പിക്കുന്നു. ലിവർ സീറോസിസ്, പെരിട്ടോണൈറ്റിസ്, കരൾ വീക്കം, വൃക്കമാന്ദ്യം എന്നിവയ്ക്ക് ഇത് കാരണമാകുന്നു. ലിവർ സീറോസിസ് രോഗമുള്ളവരിൽ ചെറുകുടലിലെ സൂക്ഷ്മജീവികളുടെ എണ്ണത്തിൽ വലിയ വ്യത്യാസമുള്ളതായി പഠനങ്ങൾ തെളിയിക്കുന്നു. വൈലോനെല്ല, സ്ട്രെപ്റ്റോകോക്കസ്, ക്ലോസ്ട്രീഡിയം എന്നിവയാണ് ലിവർ സീറോസിസ് രോഗമുള്ളവരിൽ കൂടുതലായി കാണപ്പെടുന്ന രോഗാണുക്കൾ.
ടൈപ്പ് 2 പ്രമേഹം
പ്രിവോട്ടെല്ല കോപ്രി, ബാക്ടറോയിഡ്സ് വൾഗേറ്റ്സ് എന്നീ ബാക്ടീരിയകൾ ഇൻസുലിൻ റെസിസ്റ്റൻസ് (ഉത്പാദിപ്പിക്കപ്പെടുന്ന ഇൻസുലിൻ ഉപയോഗിക്കാനാവാത്ത അവസ്ഥ) ന് കാരണമാകുന്നു എന്ന് കണ്ടെത്തിയിട്ടുണ്ട്.
അവലംബം
വർഗ്ഗം:സൂക്ഷ്മജീവശാസ്ത്രം
ഗാനിം മുഹമ്മദ് അൽ-മുഫ്താഹ്
2022 ഫിഫ ലോകകപ്പിന്റെ അംബാസഡറായ ഗാനിം, മോർഗൻ ഫ്രീമാനൊപ്പം ഉദ്ഘാടന ചടങ്ങിൽ മുഖ്യാതിഥിയായിരുന്നു.
അവലംബം
വർഗ്ഗം:ഖത്തർ
ഫസൽ ഗഫൂർ
പി.എ. ഫസൽ ഗഫൂർ
സുനയന ഹസാരിലാൽ
2011ൽ ഭാരത സർക്കാരിന്റെ പത്മശ്രീ പുരസ്കാരം ലഭിച്ച കഥക് നർത്തകിയാണ് "സുനയന ഹസാരിലാൽ”.
പുറം കണ്ണികൾ
വർഗ്ഗം:പത്മശ്രീ പുരസ്കാരം ലഭിച്ചവർ
ജെഫേഴ്സൺ അവാർഡ്സ് ഫോർ പബ്ലിക് സർവ്വീസ്
ജെഫേഴ്സൺ അവാർഡ്സ് ഫൌണ്ടേഷൻ 1972 ൽ അമേരിക്കൻ ഇൻസ്റ്റിറ്റ്യൂട്ട് ഓഫ് പബ്ലിക് സർവീസിനാൽ സ്ഥാപിതമായി. ജെഫേഴ്സൺ അവാർഡുകൾ ദേശീയ, പ്രാദേശിക തലങ്ങളിലാണ് നൽകപ്പെടുന്നത്. അംഗീകാരം പ്രതീക്ഷിക്കാതെ അസാധാരണമായ കാര്യങ്ങൾ ചെയ്യുന്ന സാധാരണക്കാരാണ് പ്രാദേശികമായി പുരസ്കാര വിജയികളാകാറുള്ളത്.
അവലംബം
വർഗ്ഗം:അമേരിക്കൻ അവാർഡുകൾ
ദാറുൽ അമൻ കൊട്ടാരം
ദാറുൽ അമൻ കൊട്ടാരം ( د دارالامان ماڼۍ     ; 'സമാധാനത്തിന്റെ വാസസ്ഥലം' അല്ലെങ്കിൽ, മറ്റൊരു അർത്ഥത്തിൽ, 'അമാൻ[ഉല്ലായുടെ] വാസസ്ഥലം') ഏകദേശം 16 km ) സ്ഥിതി ചെയ്യുന്ന മൂന്ന് നിലകളുള്ള ഒരു കൊട്ടാരമാണ് . അഫ്ഗാനിസ്ഥാനിലെ കാബൂളിന്റെ മധ്യഭാഗത്ത് തെക്ക്-പടിഞ്ഞാറ്. നാഷണൽ അസംബ്ലി ബിൽഡിംഗിൽ നിന്ന് നേരിട്ട് ഇത് സ്ഥിതിചെയ്യുന്നു, കൂടാതെ നാഷണൽ മ്യൂസിയം ഓഫ് അഫ്ഗാനിസ്ഥാനും അമേരിക്കൻ യൂണിവേഴ്സിറ്റി ഓഫ് അഫ്ഗാനിസ്ഥാനും അടുത്താണ്.
150 മുറികളുള്ള ദാറുൽ അമൻ കൊട്ടാരം 1920-കളിൽ അമാനുല്ല ഖാന്റെ ഭരണകാലത്താണ് നിർമ്മിച്ചത്. 1919 ഫെബ്രുവരി മുതൽ 1926 ജൂൺ വരെ അഫ്ഗാനിസ്ഥാന്റെ അമീറായും 1926 ജൂൺ മുതൽ 1929 ജനുവരി വരെ അഫ്ഗാനിസ്ഥാന്റെ രാജാവായും അദ്ദേഹം ഭരിച്ചു. 1990 കളിലെ ആഭ്യന്തര യുദ്ധത്തിൽ കൊട്ടാരത്തിന് സാരമായ കേടുപാടുകൾ സംഭവിച്ചു. എന്നിരുന്നാലും, 2016 നും 2020 നും ഇടയിൽ, കൊട്ടാരം പുതുക്കിപ്പണിയുകയും അഫ്ഗാൻ സ്വാതന്ത്ര്യത്തിന്റെ നൂറാം വാർഷികത്തോടനുബന്ധിച്ച്, 2019 ഓഗസ്റ്റ് 19 ന് അതിന്റെ പഴയ പ്രതാപത്തിലേക്ക് പൂർണ്ണമായും പുനഃസ്ഥാപിക്കുകയും ചെയ്തു.
ചരിത്രം
അഫ്ഗാനിസ്ഥാനെ നവീകരിക്കാനുള്ള അമീർ അമാനുള്ള ഖാന്റെ ശ്രമങ്ങളുടെ ഭാഗമായി 1920 കളുടെ തുടക്കത്തിൽ ദാറുൽ അമൻ കൊട്ടാരത്തിന്റെ നിർമ്മാണം ആരംഭിച്ചു. 1926 ജൂണിൽ അമാനുല്ല അഫ്ഗാനിസ്ഥാന്റെ രാജാവായി സ്വയം പ്രഖ്യാപിച്ചു. കൊട്ടാരം ദാർ ഉൾ അമാൻ എന്ന പുതിയ തലസ്ഥാന നഗരിയുടെ ഭാഗമാകേണ്ടതായിരുന്നു. പുതിയ നഗരത്തെ കാബൂളുമായി നാരോ ഗേജ് റെയിൽവേ വഴി ബന്ധിപ്പിക്കുവാനായിരുന്നു പദ്ധതി. ജർമ്മനിയിൽ നിന്നും ഫ്രാൻസിൽ നിന്നുമുള്ള 22 വാസ്തുശില്പികളെ കൊട്ടാരം പണിയാൻ അമാനുള്ള ഖാൻ ക്ഷണിച്ചു. ജർമ്മൻ എഞ്ചിനീയർ വാൾട്ടർ ഹാർട്ടനും അദ്ദേഹത്തിന്റെ എഞ്ചിനീയർമാരുടെ സംഘവും രൂപകൽപ്പന ചെയ്ത ഈ കൊട്ടാരം അഫ്ഗാൻ-ജർമ്മൻ ബന്ധത്തിന്റെ സാക്ഷ്യമായി കണക്കാക്കപ്പെടുന്നു.
അഫ്ഗാൻ തലസ്ഥാനത്തിന്റെ പടിഞ്ഞാറൻ ഭാഗത്തുള്ള പരന്നതും പൊടി നിറഞ്ഞതുമായ താഴ്‌വരയ്ക്ക് അഭിമുഖമായി കുന്നിൻമുകളിലെ ഗംഭീരമായ നിയോക്ലാസിക്കൽ കെട്ടിടമാണ് കൊട്ടാരം. ഫ്രഞ്ച് വാസ്തുശില്പികളായ എ. ഗോദാർഡും എം. ഗോദാർഡും ജർമ്മൻ വാസ്തുശില്പികളും രൂപകല്പന ചെയ്തത്, സെൻട്രൽ ഹീറ്റിംഗും പൈപ്പുകളിലൂടെ ഒഴുകുന്ന വെള്ളവും ലഭിക്കുന്ന രാജ്യത്തെ ആദ്യത്തെ കെട്ടിടങ്ങളിലൊന്നായിരുന്നു ഇത്. 1926-27 കാലഘട്ടത്തിൽ തൻ്റെ അഫ്ഗാനി ഭർത്താവിനൊപ്പം അഫ്ഗാനിസ്ഥാനിൽ താമസിച്ചിരുന്ന സ്വീഡിഷ് എഴുത്തുകാരി റോറ അസിം ഖാൻ, രാജ്ഞിയോടും രാജാവിന്റെ അമ്മയോടും പാശ്ചാത്യ ജീവിതരീതികളും ആചാരങ്ങളും വിവരിക്കുന്നതിനായി രാജ്ഞി അവളെ കൊട്ടാരത്തിലേക്ക് ക്ഷണിച്ചതെങ്ങനെയെന്ന് തന്റെ ഓർമ്മക്കുറിപ്പുകളിൽ വിവരിക്കുന്നു. ഭാവി പാർലമെന്റിന്റെ ഇരിപ്പിടം എന്ന നിലയിൽ, ഹബീബുള്ള കലക്കാനിയുടെ കീഴിലുള്ള മത യാഥാസ്ഥിതികർ 1929-ൽ അമാനുല്ല രാജാവിനെ അധികാരത്തിൽ നിന്ന് നീക്കുകയും അദ്ദേഹത്തിന്റെ പരിഷ്കാരങ്ങൾ നിർത്തുകയും ചെയ്തതിനെത്തുടർന്ന് കെട്ടിടം ഭാഗികമായും പൂർത്തിയായിട്ടും വർഷങ്ങളോളം ഉപയോഗിക്കപ്പെടാതെ കിടന്നു. പിന്നീടുള്ള വർഷങ്ങളിൽ ഇത് കാബൂൾ യൂണിവേഴ്സിറ്റിയുടെ മെഡിക്കൽ സ്കൂളായും ഒരു വെയർഹൗസായും നിരവധി ചെറിയ മന്ത്രാലയങ്ങളുടെ സീറ്റായും പ്രവർത്തിച്ചു.
1968 ഡിസംബർ 14-ന് ഉണ്ടായ തീപിടിത്തത്തിൽ ഈ കെട്ടിടം കത്തിനശിച്ചു, പിന്നീട് 1970-കളിലും 1980-കളിലും പ്രതിരോധ മന്ത്രാലയത്തിന്റെ സേവനത്തിനായി പുനഃസ്ഥാപിച്ചു. 1978 ലെ കമ്മ്യൂണിസ്റ്റ് അട്ടിമറിയിൽ, കെട്ടിടത്തിന് ഒരിക്കൽ കൂടി തീപിടിച്ചു. 1990 മാർച്ച് -ന് ഷാനവാസ് താനായ് നടത്തിയ അട്ടിമറി ശ്രമത്തിൽ ടാങ്കുകളിൽ നിന്നുള്ള വെടി ഏറ്റ് കെട്ടിടത്തിന്റെ ഭൂരിഭാഗവും തകർന്നു. കാബൂളിന്റെ നിയന്ത്രണത്തിനായി എതിരാളികളായ മുജാഹിദീൻ വിഭാഗങ്ങൾ പോരാടിയതിനാൽ 1990-കളിലെ അഫ്ഗാൻ ആഭ്യന്തരയുദ്ധത്തിൽ ഇത് വീണ്ടും ഗുരുതരമായി തകർന്നു. മുജാഹിദുകൾ നടത്തിയ കനത്ത ഷെല്ലാക്രമണം കൊട്ടാരത്തിൽ നാശനഷ്ടങ്ങളുണ്ടാക്കി. മുൻ രാജാവിന്റെ വാഹനങ്ങൾ അടങ്ങിയ ഗാരേജ് ഉൾപ്പെടെ അവിടുന്ന് നീക്കം ചെയ്യുകയും അവിടം ടാർഗെറ്റ് പരിശീലനങ്ങൾക്ക് വേണ്ടി ഉപയോഗിക്കപ്പെടുകയും ചെയ്തു. ഒടുവിൽ എല്ലാം നശിപ്പിക്കപ്പെട്ടു. അഫ്ഗാൻ നാഷണൽ ആർമിയുടെ (ANA) ബറ്റാലിയൻ ആസ്ഥാനമായി 2000-കളുടെ ആരംഭത്തിൽ ഇത് ഉപയോചിച്ചു തുടങ്ങുന്നതു വരെ ഇത് ഒരു അഭയാർത്ഥി കേന്ദ്രമായും നാടോടി ക്യാമ്പായും ഉപയോഗിച്ചിരുന്നു. ലഘുചിത്രം|300x300ബിന്ദു| 1923-ൽ കൊട്ടാരത്തിലേക്കുള്ള റെയിൽവേ ലൈൻ. 2005-ൽ, അഫ്ഗാനിസ്ഥാന്റെ ഭാവി പാർലമെന്റിന്റെ ഇരിപ്പിടമായി ഉപയോഗിക്കുന്നതിന് കൊട്ടാരം പുതുക്കിപ്പണിയുന്നതിനുള്ള ഒരു പദ്ധതി അവതരിപ്പിച്ചു. വിദേശികളിൽ നിന്നും സമ്പന്നരായ അഫ്ഗാനികളിൽ നിന്നുമുള്ള സ്വകാര്യ സംഭാവനകളാണ് ഇതിനായി പ്രതീക്ഷിച്ചിരുന്നത്. 2012 ഏപ്രിൽ 15 ന് ആരംഭിച്ച ആക്രമണ പരമ്പരയിലെ നിരവധി ലക്ഷ്യങ്ങളിലൊന്നായി ഈ കൊട്ടാരം. അതിന്റെ ഉത്തരവാദിത്തം താലിബാൻ ഏറ്റെടുത്തു. ഒടുവിൽ ഇന്ത്യ നൽകിയ ഒരു ഗ്രാന്റ് പ്രകാരം പാർലമെന്റ് സ്ഥാപിക്കുന്നതിനായി കൊട്ടാരത്തിന് എതിർവശത്ത് ഒരു പുതിയ കെട്ടിടം വികസിപ്പിക്കാൻ തീരുമാനിച്ചു. 2015ൽ നിർമാണം പൂർത്തിയായി.
1919-ൽ കിട്ടിയ അഫ്ഗാനിസ്ഥാന്റെ പൂർണ്ണ സ്വാതന്ത്ര്യത്തിന്റെ നൂറാം വാർഷികത്തോടനുബന്ധിച്ച് 2016-ന്റെ തുടക്കത്തിൽ, കൊട്ടാരം പുതുക്കിപ്പണിയാൻ ഉദ്ദേശിച്ചുള്ള 16 മുതൽ 20 മില്യൻ ഡോളർ ചിലവ് പ്രതീക്ഷിച്ച പുനരുദ്ധാരണ പദ്ധതിയുടെ പ്രവർത്തനങ്ങൾ ആരംഭിച്ചു. അതിൻ്റെ ഭാഗമായി 150 മുറികളുള്ള കെട്ടിടത്തിൽ നിന്ന് ഏകദേശം 600 ടൺ അവശിഷ്ടങ്ങൾ ആദ്യം നീക്കം ചെയ്തു. 2017 ലെ വസന്തകാലത്തോടെ, തൊഴിലാളികൾ അകത്തെ ഭിത്തികളിൽ നിന്ന് പ്ലാസ്റ്ററും കോൺക്രീറ്റും നീക്കം ചെയ്തു. 80-ലധികം എഞ്ചിനീയർമാരും ആർക്കിടെക്റ്റുമാരും പദ്ധതിയിൽ ഏർപ്പെട്ടിരുന്നു. അതിൽ 25 ശതമാനം പേർ സ്ത്രീകളായിരുന്നു. 2019 ജൂലൈ ആയപ്പോഴേക്കും കൊട്ടാരത്തിന്റെ പ്രധാന പുനർനിർമ്മാണ പ്രവർത്തനങ്ങളിൽ ഭൂരിഭാഗവും പൂർത്തിയായി.
COVID-19 പാൻഡെമിക് സമയത്ത് കൊട്ടാരം 200 കിടക്കകളുള്ള ഒരു താൽക്കാലിക COVID-19 ഐസൊലേഷനും ചികിത്സാ കേന്ദ്രമായും ഉപയോഗിച്ചതിനാൽ 2020 ഏപ്രിൽ 18 ന്, ഉദ്ഘാടന ചടങ്ങ് നടന്നു.
വാസ്തുവിദ്യ
യൂറോപ്യൻ നിയോക്ലാസിക്കൽ ശൈലിയിൽ U- ആകൃതിയിലുള്ള ഇഷ്ടികകൾ വച്ച് നിർമ്മിച്ച ഒരു കെട്ടിടമാണ് കൊട്ടാരം. അർദ്ധവൃത്താകൃതിയിലുള്ള പ്രധാന ഹാൾ ഉൾപ്പെടെ 150 മുറികളുള്ള 3 നിലകളുണ്ട്. അതിന്റെ ഏറ്റവും ഉയർന്ന പോയിന്റ് ഏകദേശം ഭൂനിരപ്പിന് മുകളിൽ 33 m ആണ്. മേൽക്കൂരയിൽ നാല് താഴികക്കുടങ്ങളുള്ള ഗോപുരങ്ങളുണ്ട്. തെക്കൻ മുഖത്തിന്റെ മൂന്നാം നിലയിലുള്ള ഗാലറികൾ നിരവധി കൊറിന്ത്യൻ തൂണുകളാൽ അലങ്കരിച്ചിരിക്കുന്നു. ഓരോ നിലയും മാർബിൾ കൊണ്ട് നിർമ്മിച്ച പിരിയുള്ള ഗോവണികളാൽ ബന്ധിപ്പിച്ചിരിക്കുന്നു.
പോപ്പ് സംസ്കാരത്തിൽ
2015-ലെ ഗെയിം മെറ്റൽ ഗിയർ സോളിഡ് വി: ദി ഫാന്റം പെയിൻ (ഇത് കാബൂളിൽ ചിത്രീകരിച്ചിരിക്കുന്നു), ദാറുൽ അമൻ കൊട്ടാരത്തിൽ നിന്ന് പ്രചോദനം ഉൾക്കൊണ്ട് ലാമർ ഖാതെ പാലസ് എന്നൊരു ലൊക്കേഷൻ ഉണ്ട്.
ബാഹ്യ ലിങ്കുകൾ
വർഗ്ഗം:അഫ്ഗാനിസ്താൻ
റ്റ
ഉച്ചാരണത്തിൽ ഺവർഗ്ഗത്തിലെ ഖരമായ ഺ|വർത്സ്യമായ 'ട'കാരത്തിന്റെ ഇരട്ടിപ്പായ കൂട്ടക്ഷരമാണ് റ്റ. രൂപവിജ്ഞാനം പ്രകാരം റ-യുടെ ഇരട്ടിപ്പായി കണക്കാക്കുന്നതുകൊണ്ട് ഇതിനെ രണ്ട് 'റ' ഉപയോഗിച്ച് എഴുതുന്നു. 'ള്ള' എന്ന കൂട്ടക്ഷരം പോലെ, 'ററ' എന്ന് രണ്ട് 'റ' ചേർത്തെഴുതിയാണ് മുൻകാലങ്ങളിൽ 'റ്റ' സൂചിപ്പിച്ചിരുന്നത്. ഇത് രണ്ട് 'റ' (ṟaṟa) ആയിട്ടാണോ, 'റ്റ' (ṯṯa) ആയിട്ടാണോ വായിക്കേണ്ടത് എന്ന്, സന്ദർഭമനുസരിച്ച് മനസ്സിലാക്കാമെന്നതിനാൽ ഈ രീതി ആശയക്കുഴപ്പമുണ്ടാക്കിയിരുന്നില്ല. എന്നാൽ മലയാളികൾക്ക് പരിചയക്കുറവുള്ള വിദേശഭാഷാപദങ്ങളിലെ ഇത്തരം തുടർച്ചകൾ സൂചിപ്പിക്കുന്നതിന് (ഉദാഹരണം: ബാറ്ററി, ജനറേറ്റർ) റ്റ-യുടെ ലിപിക്ക് 1950-നോടടുപ്പിച്ച്  മാറ്റം സംഭവിച്ചു. 'റ്റ' എന്ന് അടിയിലും മുകളിലുമായി റ എഴുതുന്ന രീതിയാണ് ഇന്ന് പ്രചാരത്തിലുള്ളത്.
വർഗ്ഗം:മലയാളത്തിലെ കൂട്ടക്ഷരങ്ങൾ
ചെസ്സിലെ പ്രാരംഭനീക്കങ്ങൾ
ചെസ്സ് കളിയുടെ ആരംഭത്തിലെ നീക്കങ്ങളുടെ കൂട്ടമാണ് ചെസ്സിലെ പ്രാരംഭനീക്കങ്ങൾ. ചെസ്സ് കളിയുടെ തുടക്കത്തിലെ പരിനിഷ്ഠിതമായ നീക്കങ്ങളുടെ ശ്രേണികളെ ബുക്ക് മൂവുകൾ എന്നാണ് പറയാറുള്ളത്. ഡസൻ കണക്കിന് സാർവത്രികമായ പ്രാരംഭനീക്കങ്ങളും അവയുടെ തന്നെ  ശതക്കണക്കിന് വ്യത്യസ്തങ്ങളായ ശ്രേണീക്രമങ്ങളും ഉൾപ്പെടുന്നതാണ് ഇത്തരം  ബുക്ക് മൂവുകൾ.
പ്രാരംഭനീക്കങ്ങളിലെ പൊതുവെയുള്ള ലക്ഷ്യങ്ങൾ
വെളുപ്പ് മുൻകൈ നേടാനും കറുപ്പ് തുല്യത നേടാനും ചലനാത്മകമായ അസന്തുലിതാവസ്ഥ സൃഷ്ടിക്കാനും ശ്രമിക്കുകയും ചെയ്യുമ്പോൾ, കളിക്കാർ പൊതുവെ പ്രാരംഭഘട്ടത്തിൽ ചില കാര്യങ്ങളിൽ കൂടുതൽ ശ്രദ്ധ ചെലുത്താറുണ്ട്:
ഉന്നതതല കളികളിലെ ലക്ഷ്യങ്ങൾ
വെള്ളക്കരുക്കൾ കൊണ്ട് കളിക്കുമ്പോൾ കരുക്കൾ മെച്ചപ്പെട്ട സ്ഥാനങ്ങളിൽ എത്തിക്കുകയും കറുത്തകരുക്കൾ കൊണ്ട് കളിക്കുമ്പോൾ വെള്ളയ്ക്കൊപ്പമായ നില നേടുകയുമാണ് ഉയർന്നതലങ്ങളിലുള്ള കളികളിൽ പ്രാരംഭനീക്കങ്ങളിൽ ലക്ഷ്യമാക്കുന്നത്. ആദ്യത്തെ നീക്കം ലഭിക്കുന്നതിനാൽ തുടക്കത്തിൽ വെള്ളകൊണ്ട് കളിക്കുന്നയാൾക്ക് ഒരു ചെറിയ മെച്ചം കൈവരുന്നതിനാലാണ് ഇത്.ഉദാഹരണമായി ഇരുപക്ഷവും ഒരേതരം നീക്കങ്ങളോടെ ആരംഭിക്കുന്ന കളികളിൽ(കറുത്തകരുക്കൾ വെള്ളകരുക്കളുടെ പ്രതിബിംബം പോലെ വിന്യസിക്കുമ്പോൾ) വെള്ളയ്ക്ക് ആദ്യം തന്നെ ആക്രമിച്ചുകളിക്കാൻ കഴിയുന്നു. .1950ഓടെ പ്രാരംഭനീക്കങ്ങൾക്ക് പുതിയ ഒരു ലക്ഷ്യം പതുക്കെ പ്രബലമായി.ഇന്റർ നാഷണൽ മാസ്റ്റർ ജെറമി സിൽമാന്റെ അഭിപ്രായത്തിൽ ഇതിന്റെ ഉദ്ദേശം ഇരുപക്ഷവും തമ്മിൽ ഒരു ചലനാത്മക അസന്തുലിതാവസ്ഥ സൃഷ്ടിക്കുക എന്നതായിരുന്നു ഈ ലക്ഷ്യം.ഇത്തരം ഒരു അസന്തുലിതാവസ്ഥ കളിയുടെ മധ്യഘട്ടത്തിന്റെ സ്വഭാവം നിർണ്ണയിക്കും.
വിവിധതരം പ്രാരംഭനീക്കങ്ങൾ
<br style="clear:both"/>
അവലംബം
വർഗ്ഗം:ചെസ്സ് കരുനീക്കങ്ങൾ
ലച്ചു മഹാരാജ് (സംഗീതജ്ഞൻ)
ലക്ഷ്മി നാരായണൻ സിങ്ങ് (16 ഒക്ടോബർ 1944 – 28 ജൂലൈ 2016), ലച്ചു മഹാരാജ് എന്നും അറിയപ്പെടുന്നു, ബനാറസ് ഘരാനയിൽ നിന്നുള്ള ഒരു തബല വാദ്യ കലാകാരനാണ്.
അദ്ദേഹം 16 ഒക്ടോബർ 1944 ന് വാസുദേവ് നാരായൺ സിങ്ങിന് ജനിച്ചു. ഗോവിന്ദ എന്ന ഹിന്ദി നടന്റെ അമ്മയാണ് അദ്ദേഹത്തിന്റെ സഹോദരി നിർമ്മല. അദ്ദേഹം ടീന എന്ന ഫ്രഞ്ച് സ്ത്രീയെ വിവാഹം കഴിച്ചു. അവർക്ക് നാരായണി എന്ന പുത്രിയുമുണ്ട്.
അദ്ദേഹം ലോകം മുഴുവനും വിവിധ പരിപാടികളിൽ സംഗീതാവിഷ്കാരം നടത്തി കൂടാതെ വിവിധ സിനിമകളിലും അഭിനയിച്ചിട്ടുണ്ട്. അദ്ദേഹം പദ്മശ്രീക്ക് പരിഗണിക്കപ്പെട്ടിരുന്നു. പക്ഷേ അദ്ദേഹം അത് നിഷേധിച്ചു. സ്വന്തം കാണികളുടെ അഭിനന്ദനങ്ങളാണ് തനിക്ക് വിലപ്പെട്ട ബഹുമതികൾ എന്ന് അദ്ദേഹം വിശ്വസിച്ചു.
മരണം
മഹാരാജ് സിങ്ങ് അദ്ദേഹത്തിന്റെ 71-ാം വയസ്സിൽ 28 ജൂലൈ 2016ന് മരിച്ചു. വാരണാസിയിലുള്ള മണികർണ്ണിക ഘട്ടിലാണ് അദ്ദേഹത്തിനെ ദഹിപ്പിച്ചത്.
നരേന്ദ്ര മോദി അദ്ദേഹത്തിന്റെ മരണത്തിൽ അനുശോചനം അറിയിച്ചു. "അദ്ദേഹത്തിന്റെ സിനിമയിലും സംഗീതത്തിലുമുള്ള സംഭാവനകൾ എക്കാലവും നിലനിൽക്കുമെന്നും വരും തലമുറക്ക് പ്രചോദനമാവും" എന്നും സോണിയ ഗാന്ധി പറഞ്ഞു.
അഖിലേഷ് യാദവ് അദ്ദേഹത്തിന്റെ അനുശോചന സന്ദേശത്തിൽ ലച്ചു മഹാരാജ് അദ്ദേഹത്തിന്റെ കഴിവുറ്റ ആവിഷ്കാരത്താൽ തബലക്ക് വളരെ പ്രചാരം നൽകിഎന്നും അദ്ദേഹത്തിന്റെ മരണം വലിയ നഷ്ടമാണെന്നും പറഞ്ഞു.
അദ്ദേഹത്തിന്റെ മരണം നികത്താനാവാത്ത നഷ്ടമാണെന്നും അദ്ദേഹത്തിന് തബലയുടെ എല്ലാ വശങ്ങളും അറിയാമായിരുന്നെന്നും ക്ലാസിക്കൽ നർത്തകി ഗിരിജാ ദേവി പറഞ്ഞു.
അദ്ദേഹത്തിന്റെ 74-ാം ജന്മദിനമായ ഒക്ടോബർ 16, 2018 ന്, ഗൂഗിൾ അദ്ദേഹത്തിനായി ഒരു ഡൂഡിൽ സമർപ്പിച്ചു.
അവലംബങ്ങൾ
വർഗ്ഗം:2016-ൽ മരിച്ചവർ വർഗ്ഗം:1944-ൽ ജനിച്ചവർ വർഗ്ഗം:തബല വിദ്വാന്മാർ വർഗ്ഗം:ഹിന്ദുസ്ഥാനി സംഗീതജ്ഞർ
തൃക്കുടമണ്ണ ശിവ ക്ഷേത്രം
കോഴിക്കോട് ജില്ലയിൽ മുക്കം ടൗണിനോട് ചേർന്ന് ഇരുവഴിഞ്ഞി പുഴയുടെ തീരത്ത് സ്ഥിതിചെയ്യുന്ന ശിവക്ഷേത്രമാണ് തൃക്കുടമണ്ണ ശിവക്ഷേത്രം. പുഴയ്ക്കു നടുവിലാണു ഈ ക്ഷേത്രം. നാലു ഭാഗവും പുഴയാൽ ചുറ്റപ്പെട്ടുകിടക്കുന്ന ക്ഷേത്രം മഴക്കാലത്ത് ഏറെക്കുറേ വെള്ളത്തിനടിയിലാവും.
വർഗ്ഗം:കോഴിക്കോട് ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ ശിവക്ഷേത്രങ്ങൾ
ലാൻഡ്സ്കേപ്പ് വിത് ഗ്രോട്ടോ ആന്റ് എ റൈഡർ
ഫ്ളമിഷ് ചിത്രകാരനായ ജൂസ് ഡി മോമ്പർ വരച്ച പാനൽ പെയിന്റിംഗാണ് ലാൻഡ്സ്കേപ്പ് വിത് ഗ്രോട്ടോ ആന്റ് എ റൈഡർ. പെയിന്റിംഗ് 1610 കളിൽ പൂർത്തിയായി. ഒരുപക്ഷേ 1616 ൽ. കണക്റ്റിക്കട്ടിലെ ന്യൂ ഹാവനിലെ യേൽ യൂണിവേഴ്സിറ്റിയുടെ ആർട്ട് ഗാലറിയിലാണ് ഈ ചിത്രം ഇപ്പോൾ സൂക്ഷിച്ചിരിക്കുന്നത്.
ടി. എഫ്. ബോർഡില്ലൺ
ലഘുചിത്രം|[[Teak Museum, Nilambur|നിലമ്പൂർ തേക്കുമ്യൂസിയത്തിലുള്ള ബോർഡില്ലന്റെ ഛായാചിത്രം ]] തിരുവിതാംകൂറിലെ ഒരു വനസംരക്ഷണ ഉദ്യോഗസ്ഥൻ ആയിരുന്നു തോമസ് ഫുൾട്ടൺ ബോർഡില്ലൺ (Thomas Fulton Bourdillon). (1849 – 19 ഡിസംബർ 1930). 1871 -ൽ തോട്ടം നിർമ്മിക്കാൻ തിരുവിതാംകൂറിലെത്തിയ അദ്ദേഹത്തെ 1886 -ൽ തിരുവിതാംകൂർ ദർബാർ കാടുകളിലെ സമ്പന്നത പഠിക്കാനും വിവരങ്ങൾ നൽകാനുമായി പ്രത്യേകവനഉദ്യോഗസ്ഥനായി നിയമിച്ചു. 1891 -ൽ വനപരിപാലകനായി നിയമിക്കപ്പെട്ട അദ്ദേഹം 1908 -ൽ വിരമിക്കുന്നതുവരെ ആ സ്ഥാനത്തുതുടർന്നു. വനത്തെ സംബന്ധിച്ച എല്ലാ മേഖലകളിലും വളരെ താൽപ്പര്യമുള്ള ഒരു സസ്യശാത്രജ്ഞനായ അദ്ദേഹത്തിന്റെ ഭരണകാലത്ത് വനംവകുപ്പ് വലിയ മികവുള്ള ഒരു സ്ഥാപനമായി മാറി.
ലാൻഡ്സ്കേപ്പ് വിത് ഗ്രോട്ടോ ആന്റ് എ റൈഡർ
ചിതരചന
പെയിന്റിംഗിൽ ഒരു വലിയ ഗ്രോട്ടോയെ ചിത്രീകരിച്ചിരിക്കുന്നു. ഡി മോമ്പറിന്റെ ഏറ്റവും പ്രിയപ്പെട്ട വിഷയങ്ങളിലൊന്നാണ് ഗ്രോട്ടോസ്. അദ്ദേഹത്തിന്റെ പല പെയിന്റിംഗുകളിലും അവ ഉൾപ്പെടുന്നു. കോർണലിസ് വാൻ ഡാലേമിന്റെ ചിത്രങ്ങൾ ഈ വിഷയത്തിന്റെ തിരഞ്ഞെടുപ്പിൽ ഡി മോമ്പറിനെ സ്വാധീനിച്ചിരുന്നു.
ടി. എഫ്. ബോർഡില്ലൺ
1908 -ൽ തിരുവിതാംകൂറിലെ വനവൃക്ഷങ്ങൾ (The Forest Trees of Travancore) എന്ന ആദ്യപുസ്തകം അദ്ദേഹം പ്രസിദ്ധീകരിച്ചു. 1901 -ൽ ലിന്നിയൻ സൊസൈറ്റിയിലെ ഫെലോ ആയി അദ്ദേഹം നിയമിതനായിരുന്നു. പക്ഷികളുടെ ജീവിതത്തെപ്പറ്റി അദ്ദേഹം അലൻ ഒക്ടേവിയോ ഹ്യൂമിന് എഴുതുകയും Indian Forester -ൽ നിരവധി ലേഖനങ്ങൾ പ്രസിദ്ധീകരിക്കുകയും ചെയ്തു. ബെഡോമി, ഹാരോൾഡ് എസ് ഫെർഗൂസൻ മുതലായ പല ശാസ്ത്രകാരന്മാരോടൊപ്പം അദ്ദേഹം അടുത്തു പ്രവർത്തിച്ചിട്ടുണ്ട്.
1891 -ൽ സ്റ്റമ്പുകൾ ഉപയോഗിച്ച് ആദ്യമായി തേക്ക് നട്ടുവളർത്തിത്തുടങ്ങിയ ഒരു സ്ഥലം ചെന്തുരുണിയിലെ ആര്യങ്കാവിനടുത്ത് ഉള്ളത് ബോർഡില്ലന്റെ പ്ലോട്ട് എന്ന് ഇന്ന് അറിയപ്പെടുന്നു. നവികസേനയ്ക്കുള്ള മരത്തിന്റെ ആവശ്യത്തിനാണ് തേക്ക് ഈ രീതിയിൽ നട്ടുവളർത്തിത്തുടങ്ങിയത്. റോയൽ നേവിക്കായി തേക്ക് നട്ടുവളർത്താനുള്ള പരിശ്രമം അന്നത്തെ മലബാർ കളക്ടറായ കൊണോളിയാണ് തുടങ്ങിയത്.
ലാൻഡ്സ്കേപ്പ് വിത് ഗ്രോട്ടോ ആന്റ് എ റൈഡർ
ചിതരചന
ഫ്ലാന്റേഴ്സിലെ ആന്റ്‌വെർപ്പിലെ തന്റെ സ്റ്റുഡിയോയിൽ നിന്ന് അതിശയകരമായ പ്രകൃതിപരമായ സവിശേഷതകളും ആകർഷകമായ ഭൂപ്രകൃതിയുടെ നേർക്കാഴ്ചകളും ഉള്ള പുറമേയുള്ള മരങ്ങളുടെ ഇടയിൽക്കൂടിയുള്ള കാഴ്ചകൾ നിർമ്മിക്കാൻ അദ്ദേഹം തന്റെ സ്‌മൃതിപഥവും ഭാവനയും ഉപയോഗിച്ചു. അതേ പ്രവണത പിന്തുടരുന്ന ഡി മോമ്പറിന്റെയും ഫ്ലെമിഷ് ചിത്രകാരന്മാരുടെയും പെയിന്റിംഗുകൾ പഴയ രീതിയിലുള്ളതാണെന്നും 17-ആം നൂറ്റാണ്ടിലെ മറ്റ് ചിത്രകാരന്മാരുടെ ലാൻഡ്സ്കേപ്പ് പെയിന്റിംഗിന്റെ ചിത്രങ്ങളേക്കാൾ യാഥാർത്ഥ്യബോധം കുറവാണെന്നും തോന്നിയാലും ലാൻഡ്‌സ്‌കേപ്പ് പെയിന്റിംഗിനോട് കൂടുതൽ പരിചയസമ്പന്നവും വ്യക്തിപരവും ഭാവനാത്മകവുമായ സമീപനം അവർ സൃഷ്ടിക്കുന്നു. ബ്രൂഗെലിനെ അപേക്ഷിച്ച് വളരെ കുറവാണെങ്കിലും, അവർ ഉപമകൾ അവതരിപ്പിക്കുകയും "സാങ്കൽപ്പിക ലാൻഡ്സ്കേപ്പ് പെയിന്റിംഗുകൾക്ക്" ഉയർന്ന വില നൽകുന്ന സമ്പന്നരായ കമ്മീഷണർമാരുടെ സങ്കീർണ്ണമായ അഭിരുചികൾ പ്രസാദിപ്പിക്കുന്നതിനായി ഈ രീതിയിൽ വരയ്ക്കുകയും ചെയ്യുന്നു.
കാത്‌ലീൻ ഐ. പ്രിച്ചാർഡ്
കാനഡയിലെ ടൊറന്റോയിലെ സണ്ണിബ്രൂക്ക് ഹെൽത്ത് സയൻസസ് സെന്ററിലെ ഓങ്കോളജി മേധാവിയാണ് '''കാത്‌ലീൻ ഐ. പ്രിച്ചാർഡ്'''. സ്തനാർബുദ ചികിത്സകളിൽ അവർ വൈദഗ്ദ്ധ്യം നേടിയിട്ടുണ്ട്. കൂടാതെ സെന്ററിന്റെ ക്ലിനിക്കൽ ട്രയൽസ് വിഭാഗത്തിന് നേതൃത്വം നൽകുന്നു. സ്ത്രീകളുടെ ആരോഗ്യം, സ്തനാർബുദം, ഹോർമോൺ റീപ്ലേസ്‌മെന്റ് തെറാപ്പി, പബ്ലിക് ഹെൽത്ത്, റിസർച്ച് മെത്തേഡോളജി എന്നിവയെക്കുറിച്ച് അവർ നിരവധി പഠനങ്ങൾ എഴുതിയിട്ടുണ്ട്. തോംസൺ റോയിട്ടേഴ്‌സിന്റെ അഭിപ്രായത്തിൽ, 2014 ലും 2015 ലും ലോകത്ത് ഏറ്റവുമധികം ഉദ്ധരിക്കപ്പെട്ട ഗവേഷകരിൽ ഒരാളായിരുന്നു പ്രിച്ചാർഡ്
ടി. എഫ്. ബോർഡില്ലൺ
അവലംബം
വർഗ്ഗം:1849-ൽ ജനിച്ചവർ വർഗ്ഗം:1930-ൽ മരിച്ചവർ
ലാൻഡ്സ്കേപ്പ് വിത് ഗ്രോട്ടോ ആന്റ് എ റൈഡർ
പ്രോവൻസ്
ലിംബർഗ്-സ്റ്റൈറമിലെ കൗണ്ട് ഹെർമൻ ഓട്ടോ ഒന്നാമന്റെ ശേഖരത്തിന്റെ ഭാഗമായിരുന്നു ഈ പെയിന്റിംഗ്. പിന്നീട് ഈ ചിത്രം ആംസ്റ്റർഡാം ആസ്ഥാനമായുള്ള കളക്ടർ പിയറ്റ് ഡി ബോയറുടെ കൈവശമെത്തി.
പി.കെ. ഇട്ടൂപ്പ്
കേരളത്തിലെ കേരള കോൺഗ്രസ് നേതാവായിരുന്നു '''പി.കെ. ഇട്ടൂപ്പ്'''.
ജീവിതരേഖ
1954 ൽ ഇന്ത്യൻ നാഷണൽ കോൺഗ്രസിലൂടെയാണ് സജീവ രാഷ്ട്രീയത്തിലേക്ക് കടന്നത്.
വിദ്യഭ്യാസം
ഡിഗ്രി വിദ്യഭ്യാസമുള്ള ഇട്ടൂപ്പ് അഭിഭാഷകനുമായിരുന്നു.
അവലംബം
വർഗ്ഗം:അഞ്ചാം കേരള നിയമസഭാംഗങ്ങൾ വർഗ്ഗം:ആറാം കേരള നിയമസഭാംഗങ്ങൾ വർഗ്ഗം:കേരള കോൺഗ്രസ് പ്രവർത്തകർ വർഗ്ഗം:1930-ൽ ജനിച്ചവർ വർഗ്ഗം:1998-ൽ മരിച്ചവർ
സാകർ ഖാൻ
ലഘുചിത്രം|സാകർ ഖാൻ പ്രമുഖ രാജസ്ഥാനി നാടോടി കലാകാരനും ഖമൈച വാദകനുമാണ് സാകർ ഖാൻ (1938 - 10 ഓഗസ്റ്റ് 2013). പത്മശ്രീ പുരസ്കാരം ലഭിച്ചിട്ടുണ്ട്.
ജീവിതരേഖ
രാജസ്ഥാനിലെ ഹമീര ഗ്രാമത്തിൽ ജനിച്ച സാകർ ഖാൻ മോങ്ണ്യാർ നാടോടി സംഗീത രംഗത്തെ മുതിർന്ന കലാകാരനാണ്. വിശ്രുത ഖമൈച കലാകാരനായ ചുനാർ ഖാന്റെ മകനാണ്. യഹൂദി മെനൂഹിനൊപ്പവും ബീറ്റിൽസിലെ ജോർജ്ജ് ഹാരിസണൊപ്പവും സംഗീത പരിപാടികൾ അവതരിപ്പിച്ചിട്ടുണ്ട്. അമേരിക്ക, ഫ്രാൻസ്, ജപ്പാൻ, റഷ്യ തുടങ്ങി നിരവധി വിദേശ രാജ്യങ്ങളിൽ മോങ്ണ്യാർ നാടോടി സംഗീത അവതരണങ്ങളിൽ പങ്കെടുത്തു. സാകർ ഖാന്റെ ഭൈരവി, കല്യാൺ രാഗാവതരണങ്ങളുടെ റെക്കോർഡിംഗ്, അമേരിക്കയിലെ ദേശീയ മ്യൂസിയമായ സ്മിത്ത്സോണിയൻ എത്ത്നോമ്യൂസിക്കോളജി ആർക്കൈവ്സിൽ സൂക്ഷിച്ചിട്ടുണ്ട്.
അവലംബം
വർഗ്ഗം:രാജസ്ഥാനിലെ നാടോടി സംഗീതജ്ഞർ വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:ഖമൈച വാദകർ വർഗ്ഗം:മോങ്ണ്യാർ നാടോടി സംഗീതജ്ഞർ
ഹരിനാരായണൻ
മലയാളത്തിലെ പ്രഗല്ഭനായ തുകൽവാദകനും, സംഗീതജ്ഞനുമായിരുന്നു ഹരിനാരായണൻ. 1961 ആഗസ്റ്റ് 15ന് പാലക്കാട് മങ്കരയിൽ ജനിച്ചു. 2018 ആഗസ്റ്റ് 11 നു അന്തരിച്ചു. .
സിനിമ
ജോൺ എബ്രഹാമിന്റെ അമ്മ അറിയാൻ എന്ന ചിത്രത്തിലൂടെയാണ് ഹരിനാരായണന്റെ സിനിമയിലെ അരങ്ങേറ്റം. അമ്മ അറിയാൻ എന്ന സിനിമയിലെ നടനെന്ന നിലയിലാണ് ഹരിനാരായണൻ ആദ്യം ശ്രദ്ധിക്കപ്പെടുന്നതും. ചിത്രത്തിൽ തബലവാദകനായ ഹരി എന്ന കഥാപാത്രത്തെയാണ് അദ്ദേഹം അവതരിപ്പിച്ചത്. നീലാകാശം പച്ചക്കടൽ ചുവന്ന ഭൂമി, മസാല റിപ്പബ്ലിക്, ചാർലി, കിസ്‌മത് എന്നീ സിനിമകളിലും അഭിനയിച്ചിട്ടുണ്ട്. ഫിലിം സൊസൈറ്റി പ്രസ്ഥാനത്തിലും നാടകരംഗത്തും സജീവസാന്നിദ്ധ്യമായിരുന്ന ഹരി ഡോക്യുമെന്ററി സംവിധായകൻ എന്നീ നിലകളിലും ശ്രദ്ധിക്കപ്പെട്ടു.അവിവാഹിതനാണ്.
മരണം
ആഗസ്റ്റ് 15 നു നടുവട്ടത്തെ വീടായ ഓം ശക്തിയിൽ സിത്താറിസ്റ്റ് വിനോദ് ശങ്കരനുമായി ചേർന്ന്‘രാധേ ശ്യാം ‘എന്ന സംഗീതപരിപാടി അവതരിപ്പിക്കാനിരിക്കേയാണ് മരണം സംഭവിച്ചത്.
മാതാപിതാക്കൾ
നോർത്ത് ബേപ്പൂർ ഓം ശക്തിയിൽ സി.വാസുദേവനാണ് പിതാവ്. അമ്മ :ബാല മീനാക്ഷിയമ്മ. സഹോദരങ്ങൾ - ഡോ.വിജയ ഗോപാൽ- കൊച്ചി, വാസന്തി - കോയമ്പത്തൂർ, അനന്തകൃഷ്ണൻ (തബലിസ്റ്റ് )
വീരം
നവരസങ്ങളിൽ ഒന്നാണു വീരം. കർമ്മോത്സുകതയുടെ ആവിഷ്ക്കരണമായി കാണുന്നു. ഉത്സാഹമാണ് വീരത്തിന്റെ സ്ഥായീഭാവം.
തരങ്ങൾ
നാലുതരത്തിലാണ് വീരരസം - ധർമ്മവീരം, ദയാവീരം, ദാനവീരം, യുദ്ധവീരം. ധാർമ്മികപ്രവൃത്തികളിൽ കാണിക്കുന്ന ഉത്സാഹമാണ് ധർമ്മവീരം. അഭയം ചോദിക്കുന്നയാളോടു കാണിക്കുന്ന ഔദാര്യം ദയാവീരം. സഹായം അഭ്യർത്ഥിക്കുന്നയാളിന് അതു നൽകാനുളള ഉത്സാഹം ദാനവീരം. ശത്രുവിനെ യുദ്ധത്തിനു വിളിക്കുന്നതിലുളള ധീരതയും ഉത്സാഹവും ആണ് യുദ്ധവീരം.
അഭിനയരീതി
കൃഷ്ണമണികളെ ഉജ്ജ്വലമായി തുറിപ്പിച്ച് പുരികം പൊക്കിയും ചിലപ്പോൾ ഇളക്കിയും കൺപോളകളെ നീളം വരുത്തി പിടിച്ചും കവിൾ ഉയർത്തിയും മുഖഭാഗം  രക്തമയമാക്കി കാണിക്കുന്നതുമായ അഭിനയരീതി.
അവലംബം
വർഗ്ഗം:നവരസങ്ങൾ
അക്കാദമി ഓഫ് ശരീഅഃ ആൻഡ് അഡ്വാൻസ്ഡ് സ്റ്റഡീസ്
സംസ്കൃതം സിലബസിൽ ഉൾപ്പെടുത്തിയ ആദ്യത്തെ ഇസ്ലാമിക സ്ഥാപനമാണ് മാലിക് ബിൻ ദീനാർ ഇസ്ലാമിക് കോംപ്ലക്‌സിന്റെ കീഴിലുള്ള അക്കാദമി ഓഫ് ശരിയ ആൻഡ് അഡ്വാൻസ്ഡ് സ്റ്റഡീസ് (ASAS). ഹിന്ദു പണ്ഡിതന്മാരുടെ സഹായത്തോടെ വിദ്യാർത്ഥികൾക്ക് "ദേവ ഭാഷ" എന്നറിയപ്പെടുന്ന സംസ്കൃതം പഠിപ്പിക്കുന്നു. സംസ്കൃതം ഉൾപ്പെടുത്തുന്നതിന്റെ ഭാഗമായി ഇവിടെ ഭഗവദ്ഗീത, ഉപനിഷത്ത്, മഹാഭാരതം, രാമായണം എന്നിവയുടെ പ്രധാന ഭാഗങ്ങൾ തിരഞ്ഞെടുത്ത് പഠിപ്പിക്കുന്നു.
ഹാഫിസ് അബൂബക്കർ പ്രസ് ട്രസ്റ്റ് ഓഫ് ഇന്ത്യയ്ക്ക് (പിടിഐ) നൽകിയ പ്രസ്താവന പ്രകാരം, മുൻകഴിഞ്ഞ സംസ്‌കൃത സിലബസ് വിശാലമായിട്ടായിരുന്നില്ല. എന്നിരുന്നാലും, പ്ലസ് ടു തലം മുതൽ ബിരുദാനന്തര ബിരുദം വരെ തുടരുന്ന എട്ട് വർഷത്തെ പാഠ്യപദ്ധതി ഉൾക്കൊള്ളുന്ന ഒരു പുതിയ സിലബസ് അവതരിപ്പിച്ചു. ഏറ്റവും പുതിയ സിലബസ് സംസ്‌കൃത പഠനത്തിന് കൂടുതൽ സമഗ്രമായ ചട്ടക്കൂട് നൽകുന്നുണ്ടെന്ന് ഹാഫിസ് അബൂബക്കർ ഊന്നിപ്പറഞ്ഞു.
"അക്കാദമി ഓഫ് ശരിയ ആൻഡ് അഡ്വാൻസ്ഡ് സ്റ്റഡീസ്" എന്നറിയപ്പെടുന്ന സ്ഥാപനം നാട്ടിലും പരിസര പ്രദേശങ്ങളിലുമുള്ള ആളുകൾ "MIC ASAS" എന്ന പേരിലും വിളിക്കപ്പെടാറുണ്ട്. കഴിഞ്ഞ ഏഴ് വർഷമായി MIC ASAS വിദ്യാർത്ഥികൾക്ക് ഭഗവദ്ഗീത, ഉപനിഷത്ത്, മഹാഭാരതം, രാമായണം എന്നിവയുടെ തിരഞ്ഞെടുത്ത ഭാഗങ്ങൾ സംസ്‌കൃതത്തിൽ പഠിപ്പിക്കുന്നു.
റഫറൻസുകൾ
വർഗ്ഗം:ഉന്നത വിദ്യാഭ്യാസം വർഗ്ഗം:ഇസ്ലാം മതം കേരളത്തിൽ വർഗ്ഗം:ഇസ്‌ലാമിക വിദ്യാഭ്യാസം വർഗ്ഗം:ഇസ്ലാമിക ഉന്നത വിദ്യാഭ്യാസ കേന്ദ്രം
ചൊവ്വര ചിദംബരസ്വാമി ക്ഷേത്രം
കേരളത്തിലെ എറണാകുളം ജില്ലയിൽ അങ്കമാലിക്കും, ആലുവയ്ക്കും ഇടയ്ക്ക് ചൊവ്വര ഗ്രാമത്തിൽ പെരിയാറിന്റെ കരയിലാണ് ചൊവ്വര ചിദംബരേശ്വരസ്വാമി ക്ഷേത്രം സ്ഥിതിചെയ്യുന്നത്. തമിഴ്‌നാട്ടിലെ പ്രസിദ്ധമായ ചിദംബരം ക്ഷേത്രത്തിലെ മൂർത്തിയായ നടരാജമൂർത്തി തന്നെയാണ് ഇവിടെയും കുടികൊള്ളുന്നത് എന്നു വിശ്വസിക്കുന്നു. ചിദംബരേശ്വരക്ഷേത്രം എന്നപേരുതന്നെ ഇതിന് ഉപോദ്ബലകമാണ്. ഇവിടുത്തെ ശിവലിംഗം ചിദംബരത്തു നിന്നും കൊണ്ടുവന്നതാണന്നും പിന്നീട് പരശുരാമൻ സ്ഥാപിച്ചതാണെന്നും വിശ്വസിക്കപ്പെടുന്നു. കേരളത്തിലെ 108 ശിവക്ഷേത്രങ്ങളിൽ ഒന്നാണിത്. . thumb|400px|ചൊവ്വാരം ചിദംബരേശ്വര ക്ഷേത്രം
ക്ഷേത്ര നിർമ്മിതി
എറണാകുളം ജില്ലയിൽ അങ്കമാലിക്കും, ആലുവയ്ക്കും ഇടയ്ക്ക് ചൊവ്വര ഗ്രാമത്തിലാണ് ഈ ക്ഷേത്രം സ്ഥിതിചെയ്യുന്നത്. പടിഞ്ഞാറേക്ക് ദർശനമായി ക്ഷേത്രം നിർമ്മിച്ചിരിക്കുന്നത്. ചെറിയ ക്ഷേത്രമാണ്, മഹാക്ഷേത്രങ്ങളുടെ ചമയങ്ങൾ ഒന്നും തന്നെ കാണുന്നില്ല. കൊച്ചി രാജകുടുംബത്തിനു വളരെയേറെ ബന്ധമുള്ള കോവിലകം വക ക്ഷേത്രമായിരുന്നു ഇത്. കൊച്ചി രാജവംശത്തിലെ പ്രഗൽഭനായ ശക്തൻ തമ്പുരാൻ ജനിച്ച പുതിയേടം കൊട്ടാരം ഇവിടെ അടുത്താണ്.ചൊവ്വരയിൽ വെച്ചു തീപ്പെട്ട മൂലം തിരുനാൾ രാമവർമ്മ മഹാരാജാവിൻറെ ഓർമ്മക്കായി മുമ്പ് കൈപ്രക്കുന്ന് എന്നറിയപ്പെട്ടിരുന്ന ഈ പ്രദേശത്തിന് ശ്രീമൂലനഗരം എന്ന പേരു നല്കപ്പെട്ടു.
വിശേഷങ്ങൾ
എല്ലാ മകര മാസത്തിലും ഉത്സവം നടക്കുന്നു. ശിവരാത്രി പ്രധാനമാണ്. ഉപദേവതയായി ഗണപതി മാത്രമേ ഉള്ളു. കൊച്ചി ദേവസ്വം ആണ് ഭരണം നടത്തുന്നത്.
ക്ഷേത്ര രൂപകല്പന
ചിദംബരേശ്വരൻ ചൊവ്വാരത്ത് പടിഞ്ഞാറു ദർശനമായിട്ടാണ് പ്രതിഷ്ഠിക്കപ്പെട്ടിരിക്കുന്നത്. നടരാജനായാണ് സങ്കല്പം. ക്ഷേത്രത്തിന്റെ തെക്കുഭാഗത്തുകൂടെ പെരിയാർ ഒഴുകുന്നു.
അവലംബം
വർഗ്ഗം:നൂറ്റെട്ട് ശിവക്ഷേത്രങ്ങൾ വർഗ്ഗം:എറണാകുളം ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ ശിവക്ഷേത്രങ്ങൾ
നിസാമുദ്ദീൻ ദർഗ
സൂഫീവര്യനായ നിസാമുദീൻ ഔലിയ (1238-1325) യുടെ അന്ത്യവിശ്രമ സ്ഥലം. ഡൽഹിയിലെ നിസാമുദീൻ എന്ന സ്ഥലത്ത് സ്ഥിതി ചെയ്യുന്നു. എല്ലാ മതസ്ഥരും ഈ ദർഗ സന്ദർശികാറുണ്ട്. അമീർ ഖുസ്രോയുടെയും മുഗൾ രാജ്ഞി ജെഹൻ ആരാ ബീഗതിന്റെയും ഖബറിടങ്ങൾ ഇവിടെ ഉണ്ട്. പ്രശസ്തമായ ഡൽഹി നിസാമുദീൻ റെയിൽവേ സ്റ്റേഷന് അടുത്തായി സ്ഥിതി ചെയുന്നു. ഒരു വിനോദ സഞ്ചാര കേന്ദ്രം കൂടിയാണ് ഈ സ്ഥലം.
അവലംബം
വർഗ്ഗം:ഡെൽഹിയിലെ ചരിത്രസ്മാരകങ്ങൾ വർഗ്ഗം:ഡെൽഹിയിലെ കെട്ടിടങ്ങളും നിർമ്മിതികളും വർഗ്ഗം:ഡെൽഹിയിലെ വിനോദസഞ്ചാരകേന്ദ്രങ്ങൾ
ശൈഹ്
അറബി ഭാഷയിൽ ബഹുമാനപുരസരം വിളിക്കുന്ന ഒരു പദമാണ് ശൈഹ്അല്ലെങ്കിൽ ശൈഖ്. (ഉച്ചാരണം  or  ; شيخ šayḫ, , plural شيوخ šuyūḫ )transliterated ശൈഖ്, ശയ്ക്, ശൈക്വ്, സാധാരണയായി പിതാവിൽ നിന്നും പദവികൾ പിന്തുടർന്ന് പോരുന്ന  ഗ്രോത്രതലവന്മാരെയാണ് അറബിയിൽ ഇങ്ങനെ അഭിസംബോധനം ചെയ്യാറുള്ളത്.രാജകുടുംബ പദവിയുടെ ബഹുമാനമായും ഈ പദം ഉപയോഗിച്ചുവരുന്നു. പ്രഗല്ഭ ഇസ്ലാമിക പണ്ഡിതന്മാരെ ബഹുമാന പുരസ്കാരമായും ശൈഹ് എന്ന് വിളിക്കാറുണ്ട്.
സൂഫി പദത്തിൽ
സൂഫിസത്തിൽ പ്രത്യേക ത്വരീഖത്തിനെ നയിക്കുന്ന നേതാവിനെ സൂചിപ്പിക്കാനാണ് ഈ പദം ഉപയോഗിക്കുന്നത്.ഉദാഹരണമായി ഖാദിരിയ്യ ത്വരീഖത്തിൻറെ നേതാവായ ശൈഖ് അബ്ദുൽ ഖാദിർ ജീലാനിയുടെ പേരിൽ ഇത് കാണാവുന്നതാണ്.
അവലംബം
വർഗ്ഗം:ഇസ്ലാമികം
സിങ്ക് ഫോസ്ഫേറ്റ്
Zn3(PO4)2)(H2O)4 എന്ന രാസസൂത്രമുള്ള ഒരു അജൈവ സംയുക്തമാണ് സിങ്ക് ഫോസ്ഫേറ്റ്. ഇലക്ട്രോപ്ലേറ്റിംഗ് പ്രക്രിയയുടെ ഭാഗമായി, ലോഹ പ്രതലങ്ങളിൽ ഒരു ലോഹനാശന പ്രതിരോധ ആവരണമായി ഇത് വ്യാപകമായി ഉപയോഗിക്കുന്നു.  ഒരു പ്രൈമർ പിഗ്മെന്റായും ഈ സംയുക്തം ഉപയോഗിക്കുണ്ട്.
ധാതുക്കൾ
സിങ്ക് ഫോസ്ഫേറ്റിന്റെ സ്വാഭാവിക രൂപങ്ങളിൽ ഹോപൈറ്റ്, പാരഹോപൈറ്റ് എന്നീ ധാതുക്കൾ ഉൾപ്പെടുന്നു. ടാർ‌ബുട്ടൈറ്റ് ( Zn2(PO4)(OH) ) എന്നറിയപ്പെടുന്ന പ്രകൃതിദത്ത ഹൈഡ്രസ് സിങ്ക് ഫോസ്ഫേറ്റാണ് സമാനമായ ഒരു ധാതു. അൺഹൈഡ്രസ് രൂപം ഇതുവരെ സ്വാഭാവികമായി കണ്ടെത്തിയില്ല.
ദന്തചികിത്സ
ഏറ്റവും പഴയതും വ്യാപകമായി ഉപയോഗിക്കുന്നതുമായ ഡെന്റൽ സിമന്റുകളിൽ ഒന്നാണ് സിങ്ക് ഫോസ്ഫേറ്റ് ഡെന്റൽ സിമൻറ്.
ഫോസ്ഫോറിക് ആസിഡ്, ജലം, ബഫറുകൾ എന്നിവ അടങ്ങിയ ദ്രാവകത്തിൽ സിങ്ക് ഓക്സൈഡ്, മഗ്നീഷ്യം ഓക്സൈഡ് പൊടികൾ എന്നിവ ചേർത്താണ് സിങ്ക് ഫോസ്ഫേറ്റ് ഡെന്റൽ സിമൻറ് തയ്യാറാക്കുന്നത്.
അവലംബം
വർഗ്ഗം:ദന്തവൈദ്യത്തിനുപയോഗിക്കുന്ന വസ്തുക്കൾ വർഗ്ഗം:സിങ്ക് സം‌യുക്തങ്ങൾ
ഫാത്തിയ അമൈമിയ
ടുണീഷ്യൻ പാരാലിമ്പിക് അത്ലറ്റാണ് ഫാത്തിയ അമൈമിയ (ജനനം: 5 സെപ്റ്റംബർ 1989) എഫ് 41-ക്ലാസിഫിക്കേഷൻ ത്രോ ഇവന്റുകളിൽ അവർ മത്സരിക്കുന്നു. സമ്മർ പാരാലിമ്പിക്‌സിൽ ടുണീഷ്യയെ പ്രതിനിധീകരിച്ച അവർ വനിതാ ഡിസ്കസ് ത്രോ എഫ് 41 ഇനത്തിൽ വെങ്കല മെഡൽ നേടി.
2013 ലെ ഐപിസി അത്‌ലറ്റിക്സ് ലോക ചാമ്പ്യൻഷിപ്പിൽ വനിതാ ഡിസ്കസ് ത്രോ എഫ് 41 ഇനത്തിൽ വെള്ളി മെഡൽ നേടി. രണ്ട് വർഷത്തിന് ശേഷം 2015 ലെ ഐപിസി അത്‌ലറ്റിക്സ് ലോക ചാമ്പ്യൻഷിപ്പിൽ ഇതേ മത്സരത്തിൽ വെള്ളി മെഡലും നേടി.
ബാഹ്യ ലിങ്കുകൾ
വർഗ്ഗം:1989-ൽ ജനിച്ചവർ
തീബ്
വ്യാഴത്തിന്റെ ഉപഗ്രഹമാണ്‌ തീബ്(Thebe). വ്യാഴത്തിന്റെ ഏറ്റവും സമീപത്തുള്ള നാലാമത്തെ ഉപഗ്രഹമാണിത്.1979ൽ വൊയേജർ സ്പെസ്ക്രാഫ്റ്റ് ൽ നിന്നുള്ള ദൃശ്യങ്ങളുടെ സഹായത്തോടെ സ്റ്റീഫൻ സൈനോട്ട് ആണ് ഇതിനെ ആദ്യമായി കണ്ടെത്തിയത്. ഗ്രീക്ക് ദേവതയായ തീബ് ന്റെ പേരാണ് ഇതിനു നൽകിയിരിക്കുന്നത്.
അവലംബം
Explanatory notes
Citations
Cited sources
രവീശ്വരപുരം ശിവക്ഷേത്രം
കേരളത്തിലെ തൃശൂർ ജില്ലയിൽ കൊടുങ്ങല്ലൂർ നഗരത്തിലാണ് രവീശ്വരപുരം ശിവക്ഷേത്രം സ്ഥിതിചെയ്യുന്നത്. പ്രധാനമൂർത്തിയ പരമശിവനാണ്. ഇവിടെ പരശുരാമൻ ശിവലിംഗം കിഴക്കു ദർശനമായിട്ടാണ് പ്രതിഷ്ഠിച്ചിരിക്കുന്നത്. പരശുരാമൻ സ്ഥാപിച്ചു എന്നു വിശ്വസിക്കപ്പെടുന്ന 108 ശിവക്ഷേത്രങ്ങളിൽ ഒന്നാണിത്. . ഉത്സവങ്ങളും ആട്ടവിശേഷങ്ങളും ഒന്നും തന്നെ ഇപ്പോൾ പടിത്തരമായില്ല, അതു മുൻപെന്നൊ നിന്നുപോയിരിക്കുന്നു.
ചരിത്രം
കൊടുങ്ങല്ലൂർ നഗരസഭാ കാര്യാലയത്തിനോടു ചേർന്നാണ് ശിവക്ഷേത്രം സ്ഥിതിചെയ്യുന്നത്. മഹോദയപുരം രാജാക്കന്മാരുടെ കാലത്ത് രവിശ്വരപുരം പ്രസിദ്ധിയിലാണ്ടങ്കിലും പിന്നീടുവന്ന നാട്ടുരാജാക്കന്മാർ അത്ര പ്രാധാന്യം കൊടുത്തുകണ്ടില്ല. അതിനാൽ ചരിത്രത്താളുകളിൽ അധികം ഇടമ്പിടിക്കാൻ കൊടുങ്ങല്ലൂർ രവീശ്വരപുരം ശിവക്ഷേത്രത്തിനായിട്ടില്ല.
ക്ഷേത്ര രൂപകല്പന
ശ്രീകോവിൽ അല്ലാതെ മറ്റുക്ഷേത്ര സമുച്ചയങ്ങളൊന്നും രവിശ്വരപുരത്തില്ല. രണ്ടുനിലയിൽ ചതുരാകൃതിയിൽ പണിതീർത്തിരിക്കുന്ന ശ്രീകോവിലിനു അത്ര പഴക്കം തോന്നുന്നില്ല. അടുത്തകാലത്ത് പഴയക്ഷേത്രം പുതുക്കി പണിതതാവാനാണ് സാധ്യത. കിഴക്ക് ദർശനം വരും വിധമാണ് ശ്രീകോവിൽ നിർമ്മിതി. ദേശീയപാത-17 നോട് ചേർന്ന് കൊടുങ്ങല്ലൂർ ഭഗവതി ക്ഷേത്രത്തിനു കിഴക്കു വശത്തായി ക്ഷേത്രം സ്ഥിതിചെയ്യുന്നു.
പൂജകളും വിശേഷങ്ങളും
ദിവസം രണ്ടു പൂജകൾ മാത്രമേ ഇവിടെ പതിവുള്ളു. അതുപോലെതന്നെ ഉത്സവങ്ങളോ മറ്റു പ്രധാന ആഘോഷങ്ങളോ ഇവിടെ പതിവില്ല.
അവലംബം
വർഗ്ഗം:നൂറ്റെട്ട് ശിവക്ഷേത്രങ്ങൾ വർഗ്ഗം:തൃശ്ശൂർ ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ ശിവക്ഷേത്രങ്ങൾ
നാദിയ കൗണ്ടാ
കരിയർ
മൊറോക്കോയിലെ കാസബ്ലങ്കയിലാണ് നാദിയ കൗണ്ട ജനിച്ചത്. 2008-ൽ മൊറോക്കോയിൽ സിനിമയിലും ടെലിവിഷനിലും അവർ തന്റെ കരിയർ ആരംഭിച്ചു. 2011-ൽ, L'amante du rif [fr] എന്ന സിനിമയിൽ അവർ പ്രധാന വേഷം ചെയ്തതോടെ അവരുടെ ജന്മനാട്ടിൽ അംഗീകാരം നേടി. അതേ വർഷം തന്നെ അവർ കാനഡയിലെ മോൺട്രിയലിലേക്ക് താമസം മാറി. അവിടെ അഭിനയവും ചലച്ചിത്ര നിർമ്മാണവും പഠിച്ചു. കൗണ്ട ദേശീയ അന്തർദേശീയ ചലച്ചിത്ര-ടെലിവിഷൻ പ്രൊഡക്ഷനുകളിൽ അവതരിപ്പിച്ചിട്ടുണ്ട്.
പുറംകണ്ണികൾ
വർഗ്ഗം:1989-ൽ ജനിച്ചവർ വർഗ്ഗം:മൊറോക്കൻ ചലച്ചിത്രനടിമാർ
കെ.ജെ. ജോർജ്ജ്
കേരളത്തിലെ രാഷ്ട്രീയ നേതാവും ജനതാ പാർട്ടിയുടെ നേതാവുമായിരുന്നു '''കെ.ജെ. ജോർജ്'''.
അവലംബം
വർഗ്ഗം:രാഷ്ട്രീയപ്രവർത്തകർ - അപൂർണ്ണലേഖനങ്ങൾ
മഹാസുന്ദരി ദേവി
2011ൽ ഭാരത സർക്കാരിന്റെ പത്മശ്രീ പുരസ്കാരം ലഭിച്ച മധുബാനി ചിത്രകാരിയാണ് മഹാസുന്ദരി ദേവി.
അവലംബം
വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:2013-ൽ മരിച്ചവർ വർഗ്ഗം:1922-ൽ ജനിച്ചവർ
ഗെർഹാർഡ് ഡൊമാക്
ഗെർഹാർഡ് ജോഹന്നാസ് പോൾ ഡൊമാക് (ജീവിതകാലം: 30 ഒക്ടോബർ 1895 - 24 ഏപ്രിൽ 1964) ഒരു ജർമ്മൻ പാത്തോളജിസ്റ്റും ബാക്ടീരിയോളജിസ്റ്റുമായിരുന്നു. വാണിജ്യപരമായി ലഭ്യമായ ആദ്യ ആൻറിബയോട്ടിക്കായ സൾഫോണമിഡോക്രിസോയിഡിൻ (KI-73) കണ്ടെത്തിയതിന്റെ പേരിൽ ബഹുമതി നേടിയ അദ്ദേഹം ഇത് പ്രോന്റോസിൽ എന്ന ബ്രാൻഡ് നാമത്തിൽ വിപണനം ചെയ്യുകയും അതിന്റെ പേരിൽ 1939 ൽ വൈദ്യശാസത്രത്തിനുള്ള നോബൽ സമ്മാനം ലഭിക്കുയും ചെയ്തു.
വിദ്യാഭ്യാസം
ഒരു വിദ്യാലത്തിലെ പ്രധാനാധ്യാപകന്റെ മകനായി ബ്രാൻഡൻബർഗിലെ ലാഗോവിലാണ് ഡൊമാക് ജനിച്ചത്. 14 വയസുവരെ അദ്ദേഹം സോമർഫെൽഡിലെ (ഇപ്പോൾ പോളണ്ടിലെ ലുബ്സ്കോ) സ്കൂളിൽ പഠനത്തിന് ചേർന്നു. ഡൊമാക് കിയെൽ സർവകലാശാലയിൽ വൈദ്യശാസ്ത്രം പഠിച്ചുവെങ്കിലും ഒന്നാം ലോകമഹായുദ്ധകാലത്ത് ഒരു സൈനികനായി സേവനമനുഷ്ഠിക്കാൻ സന്നദ്ധനായി. 1914 ഡിസംബറിൽ പരിക്കേറ്റ അദ്ദേഹം യുദ്ധത്തിന്റെ ബാക്കി ഭാഗത്ത് ഒരു വൈദ്യനായി പ്രവർത്തിച്ചു. യുദ്ധാനന്തരം അദ്ദേഹം പഠനം പൂർത്തിയാക്കി ഗ്രീഫ്സ്വാൾഡ് സർവകലാശാലയിൽ ജോലി നേടുകയും അവിടെ ബാക്ടീരിയ മൂലമുണ്ടാകുന്ന അണുബാധകളെക്കുറിച്ച് ഗവേഷണം നടത്തുകയും ചെയ്തു.
ഔദ്യോഗികജീവിതം
1925-ൽ അദ്ദേഹം തന്റെ പ്രൊഫസർ വാൾട്ടർ ഗ്രോസിനെ പിന്തുടർന്ന് മൺസ്റ്റർ സർവകലാശാലയിലേക്ക് (ഡബ്ല്യു.ഡബ്ല്യു.യു) പ്രവേശിക്കുകയും അവിടെ പ്രൊഫസറായിത്തിരുകയും ചെയ്തു. വുപെർട്ടലിലെ ബയർ ലബോറട്ടറീസിലും അദ്ദേഹം ജോലി ചെയ്യാൻ തുടങ്ങി. അതേ വർഷം അദ്ദേഹം ഗെർ‌ട്രഡ് സ്ട്രൂബിനെ (1897–1985) വിവാഹം കഴിക്കുകയും അവർക്ക് മൂന്ന് ആൺമക്കളും ഒരു മകളും ജനിക്കുകയും ചെയ്തു.
ബയേഴ്സ് ഇൻസ്റ്റിറ്റ്യൂട്ട് ഓഫ് പാത്തോളജി ആൻഡ് ബാക്ടീരിയോളജിയിലെ ഡയറക്ടറായി നിയമിതനായ അദ്ദേഹം അക്കാലത്ത് ആൻറിബയോട്ടിക്കുകളായി ഉപയോഗിച്ചിരുന്ന ഐജി ഫാർബെന്റെ പ്രധാന ഉൽപ്പന്നമായിരുന്ന ഡൈകളുടെ ഉപയോഗത്തേക്കുറിച്ച് പോൾ എർ‌ലിച്ചിന്റെ കൃതികളെ അടിസ്ഥാനമാക്കി ജോസെഫ് ക്ലാരർ, ഫ്രിറ്റ്സ് മിയറ്റ്സ് എന്നിവരുടെ പഠനം തുടർന്നു. സ്ട്രെപ്റ്റോകോക്കസിനെതിരെ സൾഫോണാമൈഡ് പ്രോണ്ടോസിൽ ഫലപ്രദമാണെന്ന് കണ്ടെത്തിയ അദ്ദേഹം, സ്വന്തം മകളെ അതുപയോഗിച്ച് ചികിത്സിക്കുകയും ഒരു ഭുജത്തിന്റെ ഛേദിക്കലിൽനിന്ന് അവളെ രക്ഷിക്കുകയും ചെയ്തു.
ബാക്ടീരിയ അണുബാധയ്ക്കെതിരായ ആദ്യത്തെ മരുന്നായ ഈ കണ്ടെത്തലിന്റെ പേരിൽ 1939 ൽ ഡൊമാക്കിന് വൈദ്യശാസ്ത്രത്തിനുള്ള നൊബേൽ സമ്മാനം ലഭിച്ചു. സമ്മാനം നിരസിക്കാൻ നാസി ഭരണകൂടം അദ്ദേഹത്തെ നിർബന്ധിക്കുകയും ഗസ്റ്റപ്പോയാൽ അറസ്റ്റ് ചെയ്യപ്പെട്ട അദ്ദേഹം ഒരാഴ്ചക്കാലം തടങ്കലിൽ കഴിയുകയും ചെയ്തു. 1935 ൽ ഒരു നാസി വിമർശനായിരുന്ന കാൾ വോൺ ഒസിയറ്റ്സ്കി സമാധാനത്തിനുള്ള നോബൽ സമ്മാനം നേടിയത് ജർമ്മൻ സർക്കാരിനെ പ്രകോപിപ്പിക്കുകയും ജർമ്മൻ പൗരന്മാർക്ക് നൊബേൽ സമ്മാനം സ്വീകരിക്കാൻ നിയമപ്രകാരം അനുമതി നൽകാതിരിക്കുകയും ചെയ്തതിനാലായിരുന്നു ഇത്. അതേ വർഷം, എഡിൻ‌ബർഗ് സർവകലാശാലയുടെ കാമറൂൺ പ്രൈസ് ഫോർ തെറാപ്യൂട്ടിക്സ് പുരസ്കാരവും ഡൊമാക്കിന് ലഭിച്ചു. 1941 ൽ ഡൊമാക്കിന് ഇറ്റാലിയൻ സാമ്രാജ്യം മെഡാഗ്ലിയ പാറ്റെർനോ (റോം) പുരസ്കാരവും ഹംഗറി സാമ്രാജ്യം വോൺ-ക്ലെബെൽസ്ബർഗ് മെഡലും സമ്മാനവും നൽകി ആദരിച്ചു. 1942-ൽ അദ്ദേഹം ജർമ്മൻ അക്കാദമി ഓഫ് സയൻസസ് ലിയോപോൾഡിനയിൽ അംഗമായി. ആ കാലഘട്ടത്തിൽ വിപ്ലവകരമായ ആൻറി ബാക്ടീരിയൽ ഫലപ്രാപ്തി ഉണ്ടായിരുന്ന സൾഫോണമൈഡ്സ്, ഫെയ്ജ് തെറാപ്പിയെ മറികടന്നുവങ്കിലും പിന്നീട് മികച്ച ഫലങ്ങളും കുറഞ്ഞ പാർശ്വഫലങ്ങളും കാണിച്ച പെനിസിലിൻ ഇതിന്റെ സ്ഥാനത്ത് ഉപയോഗത്തിൽവന്നു. (സൾഫോണമൈഡ്സ് വൃക്കയിലെ കല്ലുകൾക്കും അസ്ഥി മജ്ജയിലെ മാറ്റങ്ങൾക്കും കാരണമാകുന്നതായിരുന്നു). എന്നിരുന്നാലും, ഡൊമാക്കിന്റെ സൾഫോണമൈഡുകളെക്കുറിച്ചുള്ള പ്രവർത്തനങ്ങൾ ക്രമേണ ട്യൂബർകുലോസിസിന് എതിരെയുള്ള മരുന്നുകളായ തിയോസെമിക്കാർബാസോൺ, ഐസോനിയാസിഡ് എന്നിവയുടെ വികാസത്തിലേക്ക് നയിക്കുകയും ഇത് രണ്ടാം ലോക മഹായുദ്ധത്തിനുശേഷം യൂറോപ്പിനെ ബാധിച്ച ക്ഷയരോഗം തടയാൻ സഹായിക്കുകയും ചെയ്തു.
യുദ്ധാനന്തരം, 1947-ൽ ഡൊമാക്കിന് ഒടുവിൽ നൊബേൽ സമ്മാനം നേടാൻ കഴിഞ്ഞുവെങ്കിലും സമയം കഴിഞ്ഞതിനാൽ സമ്മാനത്തുകയുടെ പൂർണമായ ഭാഗം അദ്ദേഹത്തിന് ലഭിച്ചില്ല. 1951 ൽ ഒന്നാം ലിൻഡൌ ലോറീറ്റ് സമ്മേളനത്തിൽ പങ്കെടുത്ത ഏഴ് നോബൽ സമ്മാന ജേതാക്കളിൽ ഒരാളായിരുന്നു അദ്ദേഹം.
1959 ൽ റോയൽ സൊസൈറ്റിയുടെ വിദേശാംഗത്വം ലഭിച്ച അദ്ദേഹത്തിന്റെ ഹ്രസ്വ ജീവചരിത്രം 1964 ൽ റോയൽ സൊസൈറ്റി പ്രസിദ്ധീകരിച്ചു. ക്ഷയരോഗം, കാൻസറിനെതിരായ കീമോതെറാപ്പി എന്നിവയിലേക്ക് അദ്ദേഹം തന്റെ ശ്രദ്ധ കേന്ദ്രീകരിച്ചു. അദ്ദേഹം വുപെർട്ടലിൽ താമസം തുടരുകയും ജോലി ചെയ്യുകയും ചെയ്തു. ഷ്വാർസ്വാൾഡിലെ കൊനിഗ്സ്ഫെൽഡിനടുത്തുള്ള ബർബർഗിൽവച്ച് അപ്പെൻഡിസൈറ്റിസ് മൂലമാണ് ഡൊമാക് മരിച്ചത്. തന്റെ അപ്പൻഡിക്സ് നീക്കംചെയ്യാൻ ഒരു മെഡിക്കൽ വിദ്യാർത്ഥിയോട് ആവശ്യപ്പെട്ടെങ്കിലും വിജയിച്ചില്ല.
അവലംബം
വർഗ്ഗം:1895-ൽ ജനിച്ചവർ
റെഗുലർ എക്സ്പ്രഷനുകൾ
ഒരു ടെക്സ്റ്റിനകത്ത് തിരയാൻ ഉപയോഗിക്കുന്ന അക്ഷരം, സംഖ്യ, ചിഹ്നം എണ്ണിയവയുടെ ക്രമീകരണത്തെയാണ് റെഗുലർ എക്സ്പ്രെഷൻസ് അല്ലെങ്കിൽ റാഷണൽ എക്സ്പ്രെഷൻസ് എന്ന് പറയുന്നത്. ഇത് സ്ട്രിംഗ്-സെർച്ചിങ് അൽഗോരിതങ്ങളിൽ ഒരു പദത്തെ കണ്ടെത്താനോ അല്ലെങ്കിൽ ഒരു പദത്തെ മാറ്റി മറ്റൊരു പദം  ചേർക്കാനോ ആണ് സാധാരണയായി ഉപയോഗിക്കുന്നത്.
ചരിത്രം
1951-ൽ ഗണിതശാസ്ത്രജ്ഞനായ സ്റ്റീഫൻ കോൾ ക്ലീൻ റെഗുലർ ഇവന്റുകൾ എന്ന തന്റെ ഗണിതശാസ്ത്ര നൊട്ടേഷൻ ഉപയോഗിച്ച് റെഗുലർ ഭാഷകളെക്കുറിച്ച് വിവരിച്ചപ്പോഴാണ് റെഗുലർ എക്സ്പ്രക്ഷൻസ് ഉത്ഭവിച്ചത്. സൈദ്ധാന്തിക കമ്പ്യൂട്ടർ സയൻസിൽ, ഓട്ടോമാറ്റ സിദ്ധാന്തത്തിന്റെ (automata theory-കമ്പ്യൂട്ടേഷന്റെ മാതൃകകൾ) ഉപവിഭാഗങ്ങൾ ഔപചാരിക ഭാഷകളുടെ വിവരണത്തിലുടെയും വർഗ്ഗീകരണത്തിലുടെയും ഇവ ഉടലെടുത്തു. പാറ്റേൺ മാച്ചിങ്ങിന്റെ മറ്റ് ആദ്യകാല നിർവ്വഹണങ്ങൾ സ്നോബോൾ(SNOBOL) ഭാഷയിൽ നിന്ന് ഉടലെടുത്തതാണ്, അത് റെഗുലർ എക്സ്പ്രക്ഷൻ ഉപയോഗിക്കുന്നില്ല, പകരം സ്വന്തം പാറ്റേൺ മാച്ചിങ് ഉപയോഗിക്കുന്നു.
പ്രധാനആശയങ്ങൾ
ഒരുകൂട്ടം പദങ്ങളെ പ്രസ്താവിക്കാൻ ആയി ഉള്ള ഒരു മാർഗം അവ ഓരോന്നിനെയും എടുത്തു പറയുക എന്നുള്ളതാണ്. പലപ്പോഴും ഇവയെ അവയെ ചിഹ്നങ്ങളും അക്ഷരങ്ങളും ഉപയോഗിച്ച് കൊണ്ട് ചുരുക്കി  സൂചിപ്പിക്കാനും കഴിയും. ഉദാഹരണത്തിന്,   ഈ മൂന്ന് പദങ്ങളെയും   ഈ ഒരു പാറ്റേൺ കൊണ്ട് സൂചിപ്പിക്കുന്നു. ഒരുകൂട്ടം പദങ്ങളെ ഉൾപ്പെടുത്തിക്കൊണ്ട് കൊണ്ട് വിവിധതരത്തിൽ ഇങ്ങനെ റഗുലർ എക്സ്പ്രഷൻസ് എഴുതാവുന്നതാണ്. ഈ ഒരു പാറ്റേണും മുന്നേ സൂചിപ്പിച്ച 3 പദങ്ങളെയും ഉൾക്കൊള്ളുന്നതാണ്.
റെഗുലർ എക്സ്പ്രഷനിൽ ഉപയോഗിക്കുന്ന പ്രധാനപ്പെട്ട ചിഹ്നങ്ങളെയും അക്ഷരങ്ങളെയും താഴെ കൊടുക്കുന്നു. പൈത്തൺ പ്രോഗ്രാമിങ് ലാംഗ്വേജ്  ഉൾപ്പെടുന്ന  മൊഡ്യൂൾ വഴി  റെഗുലർ എക്സ്പ്രഷൻസ് ഉപയോഗിക്കാനാവും. എന്ന കമാൻഡ് ഉപയോഗിക്കാം.
മെറ്റാക്യാരക്ടർ
പാറ്റേൺ പ്രോസസ്സിംഗ് സമയത്ത് ഒരു പ്രത്യേക അർത്ഥമുള്ള ചിഹ്നങ്ങളെയാണ് ആണ് മെറ്റാക്യാരാക്ടർ എന്ന് വിളിക്കുന്നത്. റെഗുലർ എക്സ്പ്രഷനിൽ സാധാരണഗതിയിൽ ഉപയോഗിക്കുന്ന ചില മെറ്റാക്യാരക്ടേഴ്സ് ചുവടെ കൊടുക്കുന്നു.
സ്പെഷ്യൽ സീക്വൻസുകൾ
റെഗുലർ എക്സ്പ്രഷനിൽ ഉപയോഗിക്കുന്ന മറ്റൊരു കൂട്ടം പ്രതീകങ്ങളെയാണ് ആണ് സ്പെഷ്യൽ സീക്വൻസുകൾ എന്ന് പറയുന്നത്. സാധാരണയായി ആയി ഒരു ഒരു ബാക് സ്ലാഷ്  ശേഷം സംഖ്യ അല്ലെങ്കിൽ അക്ഷരം എന്ന രൂപത്തിലാണ് ഇത് കാണപ്പെടുന്നത്.
ജെ.ആർ.എഫ്. ജേക്കബ്
ജേക്കബ് ഫർജ് റാഫേൽ എന്ന ജെ ആർ എഫ് ജേക്കബ് (J. F. R. Jacob) (1923 – 13 ജനുവരി 2016) ഇന്ത്യൻ കരസേനയിലെ ഒരു ലെഫ്റ്റനന്റ് ജനറൽ ആയിരുന്നു. 1971 -ലെ ഇന്ത്യ-പാകിസ്താൻ യുദ്ധത്തിൽ വഹിച്ച പങ്കിൽ ആണ് അദ്ദേഹം അറിയപ്പെടുന്നത്. ബംഗ്ലാദേശിനെ സ്വതന്ത്രമാക്കിയ ആ യുദ്ധത്തിൽ അന്നു മേജർ ജനറൽ ആയിരുന്ന അദ്ദേഹം ഇന്ത്യൻ സേനയുടെ കിഴക്കൻ കമാണ്ടിനെ വിജയത്തിലേക്കു നയിച്ചു. 36 വർഷം നീണ്ടുനിന്ന തന്റെ സൈനികസേവനത്തിൽ അദ്ദേഹം രണ്ടാം ലോകമഹായുദ്ധത്തിലും 1965 -ലെ ഇന്ത്യ-പാകിസ്താൻ യുദ്ധത്തിലും പങ്കെടുക്കുകയുണ്ടായി. പിന്നീട് ഗോവയുടെയും പഞ്ചാബിന്റെയും ഗവർണ്ണർ ആയിരുന്നു. 2016 ജനുവരി 13 -ന് ഡൽഹിയിൽ വച്ച് മരണമടഞ്ഞു.
ആദ്യകാല ജീവിതം
1923 -ൽ അന്നത്തെ ബ്രിട്ടീഷ് ഇന്ത്യയിൽ കൊൽക്കൊത്തയിൽ ആണ് ജേക്കബ് ജനിച്ചത്. 18 -ആം നൂറ്റാണ്ടിന്റെ മധ്യത്തിൽ ബാഗ്ദാദിൽ നിന്നും വന്ന് കൊൽക്കൊത്തയിൽ താമസമാക്കിയ ജൂതന്മാരായിരുന്നു അദ്ദേഹത്തിന്റെ മുൻഗാമികൾ. കുടുംബം ആഴത്തിൽ ജൂതചര്യകൾ വച്ചുപുലർത്തിയവർ ആയിരുന്നു. വിജയം വരിച്ച ഒരു കച്ചവടക്കാരനായിരുന്നു ജേക്കബിന്റെ പിതാവായ ഏലിയാസ് ഇമ്മാനുവേൽ. പിതാവിനു സുഖമില്ല്ലാതെ വന്നപ്പോൾ ഏഴാം വയസ്സിൽ ജേക്കബിനെ ഡാർജീലിങ്ങിനടുത്തുള്ള കർസിയാങ്ങിലെ ഒരു ബോർഡിങ്ങ് സ്കൂളിൽ ചേർത്തു. പിന്നീട് അവധിദിനങ്ങളിലെ ജേക്കബ് വീട്ടിൽ വന്നിരുന്നുള്ളൂ. യൂറൊപ്പിലെ ജൂതന്മാരുടെ കൂട്ടക്കുരുതിയെപ്പറ്റി അറിഞ്ഞ് അതിൽ നിന്നും ആവേശം കൊണ്ട ജേക്കബ് പിതാവിന്റെ എതിർപ്പിനെ മറികടന്ന് 1942 -ൽ ബ്രിട്ടീഷ് കരസേനയിൽ ചേർന്നു. 2012 -ൽ അദ്ദേഹം പറയുകയുണ്ടായി: "ഒരു ജൂതനായതിൽ ഞാൻ അഭിമാനിക്കുന്നുണ്ടെങ്കിലും പൂർണ്ണമായും ഞാനൊരു ഇന്ത്യക്കാരനാണ്."
സൈനിക ജീവിതം
1942 -ൽ ഹൗവിലെ ഉദ്യോഗസ്ഥരുടെ ട്രൈനിംഗ് സ്കൂളിൽ നിന്നും ബിരുദമെടുത്തശേഷം ജേക്കബ് കിർക്കുക്കിലെ എണ്ണപ്പാടങ്ങൾ പിടിച്ചെടുക്കാൻ ജർമനി ശ്രമിക്കുമെന്ന ഭീതിയുള്ളതിനാൽ അവിടെ നിയോഗിക്കപ്പെട്ടു. ഗ്ലബ്ബ് പാഷയുടെ അറബ് ലീജിയണിൽ അദ്ദേഹത്തിന് പരിശീലനം ലഭിച്ചു. 1943 -ൽ ഫീൽഡ് മാർഷൽ ഇർവിൻ റോമലിന്റെ ആഫ്രിക്ക കോർപ്സിനെതിരെയുള്ള ബ്രിട്ടീഷ് പടയൊരുക്കത്തെ ശക്തിപ്പെടുത്തുന്നത്ന്റെ ഭാഗമായി അദ്ദേഹത്തെ ആഫ്രിക്കയിലേക്ക് അയച്ചു. യുദ്ധം തീർന്നതിനുശേഷമാണ് അവർ അവിടെ എത്തിയത്. 1943 മുതൽ ജപ്പാൻ സാമ്രാജ്യത്തിനെതിരെ യുദ്ധം തീരുന്നതുവരെ ജേക്കബിന്റെ യൂണിറ്റ് ബർമ്മയിൽ പടപൊരുതി. ജപ്പാന്റെ തോൽവിക്കുശേഷം അദ്ദേഹം സുമാത്രയിലേക്ക് നിയോഗിക്കപ്പെട്ടു.
രണ്ടാം ലോകമഹായുദ്ധാനന്തരം ജേക്കബ് ഇംഗ്ലണ്ടിലെയും അമേരിക്കയിലെയും സൈനികവിദ്യാലയങ്ങളിൽ നിന്നും ആയുധങ്ങളെപ്പറ്റിയും മിസൈലുകളെപ്പറ്റിയുമെല്ലാം പഠിച്ച് ബിരുദമെടുത്തു. ഇന്ത്യാ വിഭജനത്തിനു ശേഷം ഇന്ത്യയിൽ തിരിച്ചെത്തിയ ജേക്കബ് ഇന്ത്യൻ കരസേനയിൽ ചേർന്നു. 1963 -ൽ ബ്രിഗേഡിയർ ആയി സ്ഥാനക്കയറ്റം ലഭിച്ചു. പിന്നീട് പന്ത്രണ്ടാം കാലാൾ ഡിവിഷനായി മാറിയ സേനാവിഭാഗത്തെ രാജസ്ഥാനിൽ അദ്ദേഹം 1965 -ലെ ഇന്ത്യ പാകിസ്താൻ യുദ്ധത്തിൽ നയിച്ചു. ഇക്കാലത്ത് ജേക്കബ് മരുഭൂമിലെ യുദ്ധമുറകളെപ്പറ്റി ഒരു ലഘുലേഖ പുറത്തിറക്കിയിട്ടുണ്ട്.
1967 -ൽ മേജർ ജനറലായി സ്ഥാനക്കയറ്റം ലഭിച്ചു. 1969 -ൽ ഫീൽഡ് മാർഷൽ സാം മനേക്ഷാ.ഇന്ത്യയുടെ പൂർവ്വമേഖലയുടെ ചുമതല ജേക്കബിനു നൽകി. നാഗാലാന്റ്, മണിപ്പൂർ, മിസോറാം എന്നിവിടങ്ങളിലെ പ്രശ്നങ്ങൾ നേരിടാൻ അദ്ദേഹത്തെ നിയോഗിച്ചു.
എൻ ഡി ടി വിയോട് അദ്ദേഹം പറഞ്ഞ പ്രകാരം ഇന്ദിര മാവോയിസ്റ്റുകളെ ഇല്ലായ്മ ചെയ്യാൻ സൈന്യത്തെ ഉപയോഗിച്ചിരുന്നുവത്രേ.
വിരമിച്ചതിനുശേഷം
1978ൽ അദ്ദേഹം ലഫ്.ജനറൽ ആയി വിരമിച്ചു. 1990കളിൽ അദ്ദേഹം ഭാരതവും ഇസ്രയേലുമായുള്ള ബന്ധം ഉറപ്പിക്കുന്നതിന്റെ ഭാഗമായി ബി.ജെ പിയിൽ ചേർന്നു. വാജ്പേയ് മന്ത്രിസഭയുടേ കാലത്ത് ഗോവ യിലും പശ്ചിമബംഗാളിലും ഗവർണ്ണർ ആയിരുന്നു.
ബംഗ്ലാദേശ് യുദ്ധം
<!--
Bangladesh War
Jacob gained prominence when as Major General he served as the Chief of Staff of the Indian Army's Eastern Command that defeated the Pakistan Army in East Pakistan during the 1971 Bangladesh Liberation War. Jacob was awarded a commendation of merit for his role.
In March 1971, the Pakistan Army launched Operation Searchlight in East Pakistan. The action led to over 10 million refugees entering India, fuelling tensions between India and Pakistan. By the monsoon season, as Chief of Staff, Jacob was tasked with drawing the contingency plans for a possible conflict. After consulting with superior officers, Jacob developed a plan for engaging Pakistan in a "war of movement" in the difficult and swampy terrain of East Pakistan.
An initial plan, given to the Eastern Command by General Sam Manekshaw, involved an incursion into East Pakistan and the capture of the provinces of Chittagong and Khulna. Senior Indian Army officers were reluctant to execute an aggressive invasion for fears of early ceasefire demands by the United Nations and a looming threat posed by China. That, together with the difficulty of navigating the marshy terrain of East Pakistan through three wide rivers, led the commanders to initially believe that the capture of all of East Pakistan was not possible. Jacob disagreed; his "war of movement" plan aimed to take control of all of East Pakistan. Jacob felt that the capital city of Dhaka was the geopolitical center of the region, and that any successful campaign had to involve the eventual capture of Dhaka. Realizing that the Pakistani Army commander, Lt. General A. A. K. Niazi, was going to fortify the towns and "defend them in strength", his plan was to bypass intermediary towns altogether, neutralize Pakistan's command and communication infrastructure, and use secondary routes reach Dhaka. Jacob's plan was eventually approved by the Eastern Command.
The strategy eventually led to the capture of Dhaka. The Pakistani forces were selectively bypassed, their communication centers were captured and secured, and their command and control capabilities were destroyed. His campaign was planned for execution in three weeks, but was executed in under a fortnight.